Зомби террор: "Синий кит" Ўзбекистонда? - 19 Февраля 2017 - Sayyod.com\nБош сахифа » 2017 » Февраль » 19 » Зомби террор: "Синий кит" Ўзбекистонда?\nЗомби террор: "Синий кит" Ўзбекистонда?\nМақоланинг аудиовидео тури учун манбаа\nХозирда асосан инстаграм, ВК ва телеграм орқали “Синий кит” хамда “Тихий дом” деган ўйинлар чиқиб ёшларни ўзини ўлдиришига сабаб бўлаётганмиш деган хабарлар тобора қулоққа чалиниб...қизиғи Тошкентда уни ўйнашни бошлаганлар хам топилибди.\nКуни кеча Сирғали туманидаги бир мактабда катта жанжал юз бергани сабаби хам айнан шу ўйинни ўсмирлар ўйнай бошлагани билан боғлиқ бўлди.\nБир ота эса фарзандини телефонига келган “фаришта бўлиб уйғонишни истасанг уйдаги деразаларни ёп ва газни ёқиб ухла” деган хабарни ўқиб дахшатга келади ва аудио огохлантирув билан телеграмда бўлиша бошлаган.\nБу хабар Юнусобод туманидаги мактабларнинг биридаги “завуч”ни зийрак холга келтириб ўқувчилар орасида огохлантирув ишларини олиб бора бошлайди.\nКелинг аввало бу ўйин асли қандай келиб чиққану ва хозирги кунда бизда бу борада қай ахволу хамда тахлилни хам албатта тақдим этайлик.\nДемак "Синий кит"\nХаммаси “ВК”(ВКонтакте.РУ) ижтимоий тармоғидаги суиқасд билан боғлиқ ўлимлар гурухлари очилганидан бошланган. Бу катта қизиқиш уйғотиб гурухлар одамлар билан тўлиб кета бошлагач, гурухлар маъмурлари ўзаро бир-биридан ўзаман деб ўз гурухларини нафақат суиқасд сахналаштирилган сохта суратлар балки видео хамда гўёки ўзини ўлдиришга олиб келгувчи видеолар билан хам тўлдира бошлашган.\nМақсад оддий – машхурлик ва ўзини ўша гурухлари машхурлиги ортидан пул топиш. Гурухларда реклама жойлаштириш нархлари хам ўша ерни ўзидаёқ кўрсатиган.\nАсли бундай гурух очадиган одамни психикаси биланам қизиқарсиз? Албатта реал хаётдаги омадсизлик ва ўсмирликдаги оғир дамлар аламини ўтаётганлар интернетдаги қахрамонлик билан холатларини алиштириш йўли хам экани тушунарли.\nМаълум бўлишича “F57” деб номланган ёпиқ турдаги ўлимлар гурухи 2013-йил ВК ижтимоий тармоғида Филипп Лис тахаллусли Филипп Будейкин тарафидан тузилади.\n2015-йилдан то 2016-йилгача Россияда 130 нафар ўсмирларни ўзини ўлдириш холати кузатилиб бу ўлимлар гурухлари эътиборга тушади. Ўзига суиқасд қилган барча ўсмирлар интернетдаги мана шундай гурух иштирокчилари бўлиб, ўзларини ўлими хақида айнан ўша ижтимоий (ВК) тармоқда бироз аввал анонс бериб маълум қилишган. Бироқ уларнинг кўпчилиги ўша гурухдаги ўйин учун сохта суратлар қилган. Буёғи эса пода ва азарт эффекти билан ким росмана ўзини ўлдиришга тушган ким эса буни орқасидан ўз гурухини реклама қилишга.\nВК оламида бир-бири билан кимўзарга киришган ўлим гурухлари номлари “F57” ва “Море китов” деб номланган.\nЎлим гурухи бироз кейинроқ ривожланиб хозирда урфга кирган квест (Тошкентда хам бундай реал ўйингохлар мавжуд) ўйинларига хос тарзда қизиқ тузила бошлаган ва ўйиндаги топишмоқни топа олмаган иштирокчи ўзини ўлимини сахналаштириб суратга олиб тақдим этиши талаб қилинган. Ва бу ишончли бўлиши керак бўлган.\n2015-йил ноябрь ойида Россиянинг Уссурийск шахридаги 16 ёшлик колледж талабаси ўзини поезд тагига ташлаб ўлдиради. Ундан аввал эса у поездлар фонида суратга тушиб уни интернетдаги сахифасига жойлаштириб “ня.пока” сўзи билан изохлайди.\nИнтернет оламида Рина Паленкова тахаллуси билан таниш бу қиз оилавий муаммо туфайли ўзини ўлдиргани маълум бўлсада унинг бу ўлими фожеа эмас балки интернет оламида катта машхурликка эришади.\nТабиийки ўзини ўлдиришни истаганлик гурухи иштирокчилари орасида у илк қахрамонга айланади. Вахоланки у гурухларда ўзини ўлдиришни шунчаки тасвирлаш ва уни суратга олиб қўйиш ўйини қизиқ бўлган. Гўёки ўзини осган, тепадан ташлаган, ерда қонга беланиб ётган ва хоказо сохта сахна кўринишлари суратлари гурухларни тўлдирган.\nБироз аввал эса “F57” гурухига “Бу видео ўлдиради” деган ном билан ғалати видео қўйилади ва у оддий осмондаги Юпитер ва бошқа сайёралар айқаш-уйқаш монтажи билан қилинган микси ва охирида сизни севамиз ёзуви билан тугаган.\nБир нақл бор эди, бир кишига сув бериб “бу оғу” деб ишонтириб ичиришганида у рости хам ўлиб қолган экан. Жуда бир эмоционал ва ёки “мнительный”-ўта сезувчан, хиссиётчан, ишонувчан бўлганми, бу ўсмирлар даври хам аслида айнан шундай кўринишда.\nГурух иштирокчилари бўлган ўсмирлар асосан оиладиги муаммолар сабаб, кимдир севгидан азобда, кимнидир яқин инсони ўлган, кимдир хаттоки онасини химоя қиламан деб отасини ўлдириб қўйган хуллас хаётни қизиғи қолмаган ўсмирлар йиғилган ўлим гурухида хамма нарса ўзга бир оламдек кечган. Ўз ўлим хабарлари, ким қаерда ўзини ўлдиргани, бу билан боғлиқ мистик воқеалар ва хоказо. Хамма хаммаси ўсмирларни оханрабодек ўзига тортган.\nБу гурухдаги Рина ўлими эса келгусида ўсмирларни оммавий росмана ўлимига сабаб бўлишига катта тутрки берган.\n“F57” ўлим гурухларининг маъмури Филиппнинг ВК ижтимоий тармоғида 8тача ёпиқ гурухи бўлиб барчаси ўзини ўлдириш билан боғлиқ сурат ва мақолалардан иборат бўлган.\nРина ўлимини эса шу гурухлардан бири вакиласи бўлганлиги учун дея шунчаки ўз гурухларини машхурлиги учун гап тарқатиб гурухларни гўёки сехр жоду сўзлари билан бойитиб ва гўёки секта эканига ишонтириб тарғиб этади. Натижада унинг гурухлари мистик кўринишга эга ва гўёки ўсмирларни ўлдирадиган масканга айланиб машхурликка эришади. Унинг хамкори Мироном Сетх тахаллусли йигит эса бунда Филиппга кўмак бериб унинг кўп маротаба ўзини ўлдириш сахналарини сурат ва видеога олиб гурухга қўйиб боради. У шу гурухлардаги рекламаларга хам масъул бўлган.\nБу орада ўша гурухлар иштирокчиси яна бир Филипп (Филипп Челов) деган йигит эса “F57” машхурлигидан рақобатчи бўлиб “Море китов” гурухини очади ва халиги гўёки ўзини ўлдиришга сабабчи бўладиган “Юпитер” сир-синоатли видеони кўчириб олиб ўзини гурухига қўйиб Ринанинг ўлимига шу сабаб бўлган дея ўзини гурухига одам йиғиб табиийки қизиқиш уйғотади.\n(Видеони нақ икки маротаба, ярим кечаси бир ўзим диққат билан кўрдим, мақола чиқдими, демак тирикман)\nЎзаро гурухлар рақобати шу даражада кечдики «Инсайдеры», «Тихий дом», «Семеро» ва «1642» ўйинларидан илхомланиб гурух иштирокчиларига рақамлар тарқатилиб, улар рақамланиб шу ўйинлар вазифалар ва топишмоқлар билан ўйин ўйнала бошланган.\nВазифаларни бажара олмаганлар ўзини ўлдирганлик ёки қўлини кесганлик суратини жойлаштириш шарти бўлган. Ва бу шунчаки ишончли ва табиий қилинган СОХТА сурат бўлиши шарт қилинган.\nДепрессив (тушкунлик) ижод билан шуғулланадиган “Море китов” маъмури Филипп эса шундай депресс(тушкунлик)да бўлганларни ўлимдан қайтариш учун эканини кейинроқ билдиради ва машхурликка эришиш учун “F57” ўлим гурухларига рақобатчи сифатида ижод бошлайди. Асли худди шу тариқа депрессив ёзувларни ижодий тарзда ёритадиган йигитнинг айтишича у шунчаки ўз ижодини оммалаштриш ва депресиядагиларни ўлим фикридан шу ёзувлари билан далда бўлиб ўлимдан қайтариш бўлган дейди.\nЛекин бу қайтанига яна бир бора шундайларни ўлимга туртки бўлишига у хам сабабчи бўлаётганини билмайди.\nБироқ кейинчалик газета редакциясига журналистлар шу икки маъмур ва ўша гурухдаги китлар (иштирокчилар) саналганларни йиғиб кўрсатув қилишганида бир ўсмир суйган қизи билан уч йил яшаб, кейин уни ўша қизи ташлаб кетганидан кейин ижтимоий тармоқдаги “Море китов”даги ёзувлар унга оро бўлганини айтса, бошқа бир қизни ўқитувчиси ёмон кўришидан депрессияда бўлгани ва шу “Море китов”даги ижодий ёзувлар унга далда бўлганини айтади.\nТобора “Море китов” грухидагилар ўзларини китлар дея, қўлларига шу “Море китов” ёзувларини хэштегини ёзиб, яна ўша “F57” хам ёзиб қўлларини лезвияда кесишган ўсмирларни қонли қўллари суратлари тарқала бошлайди.\n8-декабрь куни эса гурухдагилар ўйинни охирги топишмоғини топа олмаганлар учун виртуал хаётдан энди реал хаётга кўчиб оммавий “ўзини ўлдириш” флешмоби (бир хил, бирликдаги ўйин) уюштириш белгилашган.\nВазият рости издан чиқиб “Море китов” ва “F57 гурухларини клонлари кўпайиб кетади ва хаммаси ўзи истаганича ўйинлар ва ўлим билан боғлиқ ижодни гуллата бошлашади.\nҚаранг, хаммасига ЎЛИМ ва у билан боғлиқ мавзу, сурат ва видеолар шу қадар қизиқ бўлганки бир кунда видеолар кўрилганлик сони юзмингдан ошган.\nЎлганлар соничи? Росмана ўлганлар...\nБу гурухлар ривожланиб ўйинга аралашиб, кетидан сирли сехр жоду сектаси деган гипнозлар билан уйқашиб ўсмирлар ўзини кетма-кет ўлдиришига олиб келган.\nКимларгадир ВИРТУАЛ ЎЛИМ росмана ўлимдек қабул қилиниб , аслида қўлига кетчуп суриб мана бажардим дейиш кифоя бўлганни кўпчилиги рости қўлини кесиш билан ва гўёки ўзини тепадан отиб ўлдиргану аслида шунчаки ерда бўёқ билан суратга тушганлик талаб қилинган суратлар ўрнига ўсмирлар бирин кетин ўзини юқори қаватли уйлардан ташлашгани видеолари бир зумда интернет оламига тарқалди.\nОчиғи у суратлар ва видеоларни қўйишни лозим топмадим, зеро мақсадим мени хам бундан машхурлик эришиш ниятим йўқ, шукр ва алхамдулиллах мусулмонмиз, тарбиямизда ўзини ўлдириш эшак бошида бўлиб кетиш тушунчалари сингдирилган. Шунчаки бу мавзуни кўтариб, тахлил қилиб ўзимизни ўсмирларни ва аввало уларни ота-оналарини бефарқ бўлмасликка ундаш хамда бу бари сир-синоат эмас, оддий гурухлар ва уларга эътибор тортишга ўйланган эртаклар эканини маълум қилмоқчиман холос. Унга чув тушиб кимлардир ўзини нимадир қилаётган бўлса бу катта хатолик ортидан бўлган.\nХечким хечкимни ўлдирмайди ва бунга харакат хам қила олмайди.\nНима билан тугади?\nF57 гурухи бошқарувчиси Филипп Лис тахаллусли Будейкин Филипп Александрович ўз сахифалари орқали камида 15та ўсмирни (5-тасини сақлаб қолишган) ўз жонига суиқасд қилишгача олиб борганлик жиноятида айбланиб 2016-йил ноябрь ойида қамоққа олишди.\nФилипп ўзини айтишича:- Одамларнинг биомусор тури хам бор ва улар ўзида хечқандай бир қадр-қимматни ташкил этмаган хамда инсониятга фақат зарар келтиради. 2013-йил мен F57 (F-Филипп 57 унинг телефон рақами охирги сонлари) гурухини очган пайтим шундай инсонлардан оламни тозалашга ният қилгандим. Нормал одамларни биомусорлардан ажратиш кераклиги ғоясини 5 йил ўйлаб юргандим.\nЎсмирларни ўзини ўлдиришга туртки бўлдимми? Ха! Улар бахтли ўлишди. Мен уларга реал хаётда бўлмаган илиқлик, тушуниш ва мулоқотни хадя этдим. Айримларига яшашдан кўра ўлгани яхшироқ бўлишини тушунтирганман. Улар ўзлари қарор қабул қилган ва мен уларни мажбурламаганман.\nКейинчалик эса у хаммасини инкор этади. Қизиғи Филипп яшин тезлигида фикрларини ўзгартириб бораверади. Шу сабаб хам унинг рухий-психиатрик холати шубха остида қолади. Бироқ текширувлар натижасида у рухан соғ экани маълум бўлади.\nТерговчилар фикрича Филипп Лис ўсмирларни ўзини ўлдириш учун керакли бўлган барча усулларни қўллаган. Бу эмоционал ва психологик тарзда уларни холдан толдириш натижасида кечган. Кўпгина жабрдийдалар билан у асосан тунда мулоқотга киришган ва уйқусизлик натижасида ўсмирларнинг қарор қабул қилиш ва фикрлаш хиссиётлари сусайганлигидан фойдаланган.\n“Синий кит” “Тихий дом”...буларчи?\nЮқоридаги воқеалардан илхомланган бошқа машхурлик сари интилган ва фантазияси бой бўлган хозирда номаълум маняклар “Синий кит” ўйинини юқоридаги холатлардан келиб чиқиб ва Стейс Крамернинг «Пятьдесят дней до моего самоубийства» китобидан хам илхомланиб махсус романтик зомби террор ўйинини ишлаб чиқаришади.\nРомантик деганим бу ўйин негизи нақадар дахшат бўлмасин ўзига мафтун қилгувчи романтик нарсалар билан бойитилади. Албатта ўсмир ёшидагилар учун бу жуда қизиқ ўйин ва жудаям ўзига қаттиқ тортадиган ширин ўлимдек гўё... Сув сатхида куйлаб ўзига чорлаётган кўк кит, булутларда сузаётган кўк кит ва хоказо...\nАсосан ВК ва инстаграмда кўк кит тасвирланган сурат ва ўзига диққатни тортувчи «синий кит», «разбуди меня в 4.20», «Я в игре», «Тихий дом» хэштеглари билан пайдо бўлган бу ўйинга аъзо бўлиш қийинмас.\nБироқ бу ўйинга аъзо бўлиш тартибини албатта бошқа ўсмирларни жалб қилиб қўймаслик учун кўрсатмайман!\nСиз билган инсонни сахифасидаги суратлар тагида шундай хэштег пайдо бўлдими демак жиддий эътибор қаратиш пайти келди деб хисоблайверинг.\nЎйинга киришган пайти ўсмир билан боғланган “куратор” дея номланувчи номаълум шахслар ўйин иштирокчисига турли саволлар бериб керак бўлса смартфони ёки айпади орқали “геолокация”сини ёқтириб ва турли манбаалар жўнатиб унга киргани захоти айпи манзилини билиб ўсмир хақида маълумотлар йиғиб олади. Бу хакерлик дастурлари орқали ўсмирни турар жойи, кимни номига интернет уланган ва хоказоларни аниқлаб беради.\nЎсмир ўйиндан чиқаман деган пайт эса “сени яқинларингни ўлдирамиз” деган тахдиди ишончли чиқиши учун ўша йиғилган маълумотларни маълум қилади.\nАслида у “қотилча” ўзи оддий бир 14-15 ёшлик диван қахрамони бўлган бир мишиқи болача бўлишиям мумкин, буни хечким билмайди аммо хали биронта ўйиндан чиққанни хечким оиласини ўлдирганича йўқ.\nБир неча журналистик суриштирувларида ўйин иштирокчиси бўлиб чиқиб кетиб текширганлар кўп бўлди.\n«го выпиливаться» “ня.пока” сўзлари шу ўйин шиорларидан бўлиб китлар ўзларини сохилга отиб ўлишлари билан боғлиқлик тушунилади.\nЎсмирлар учун бу худди “кит каби сен ўзинг хал қиласан қачон ўлишингни” каби беозор хайвон ва унинг бир идеал кўринишидек сингдирилган тури.\nЎйин мақсади эса охирида сахифага “Ня.пока” дея ёзув қолдириш ва...ўлиш.\nХуллас, ўсмирни психологик холатини ўрганиб унга мос равишда ўйин кечган холлар хам кузатилган.\n50та вазифадан асосий вазифалар кўк кит суратини чизиш ва сахифага қўйиш, қўлига чизиш, қўлига тирнаб қонатиб чизиш, хар куни бир маротаба қўлини терини лезвияда кесиб бориш (қанчалик дадил эканингни исботла вазифаси), дадиллик текшируви-мошина олдидан югуриб ўтиш (Югуриб ўт ёки ўл вазифаси), тонгги 4:20да юқори қаватли бино томига чиқиш, улар юборган қўрқинчли видеоларни кун давомида кўриш, улар юборган қўрқинчли мусиқаларни кун давомида тинглаш ва хоказо...\nКўриб турганингиздек кундан кунга вазифалар ўсмирни барча хиссиётларини қамраб оладиган тарзда чуқур гипнозда кечиб охир оқибат энг сўнгги шарт-ўзини ўлдириш талаб қилинганида аксарият ўсмирлар ўйламай осонгина рози бўлишади. Чунки бу учун хамма ишлар 50 кун давомида қилиб бўлинган бўлади.\nАслида ўйнаётганлар бу вазифа бераётганлар...ўсмирлар эса ўйин иштирокчиман деб шунчаки жабрланувчи ва афсуски аксар холларда мурдага айланмоқда.\nҚизил пони. Гўдаклар учун хам хавфли ўйин бор экан\n8 яшар қизига сакраб сакраб гўдакка турли вазифалар бериб ўйналадиган қизил пони ўйинини айпадда қўйиб берган она бироздан кейин планшетни кўриб хайратланади. “Сен билан бизда ўзимизни сирларимиз бўлиши керак, онангга айтма . Онангга билдирмай дераза “подоконник”ига (таржима эррор “сатхи?” остонаси?) чиқа оласанми?” деган ёзув Понидан чиқиб турганини кўрган она ўша захотиёқ ўйинни ўчириб ташлаган.\nНахотки зомби террор даври келди?\nБундай ўйин ва гурухларни бошида турганларни психологик суратини келтириш қийинмас. Жамиятдан четлашган ва реал сухбатдан чекланган инсонлар.\nИнтернет даври даври бундай ички комплекслари аламлари билан туғён ураётганларга қўл келмоқда.\nЧунки ижтимоий тармоқларда истаган қахрамонингга айланасан, истаган сурат ва ном билан кўринасан ва хоказо... Бора-бора бировни ўлими устида туришдек ёвуз қахрамонлик ўзларини Худодек тутишгача олиб боради. Астағфируллах. Ахир реал хаётда улар оддий инсон сифатида хам тан олиниш бахтига муяссар бўлмаган ва бу аламлар йиғилиб мана қандай натижаларга келтирди. Бошқариш иштиёқи, манипуляция қилиш ва хавфли ўйинлар устида хокимлик қилиш...уларнинг ички дунёсидаги эртакни рўёбга чиқариш.\nБироқ фақат уларда айб дейсизми?\nОилангиздаги ўсмир ёки ўсмир ёшидаги фарзандингизга ўзингиз қандай муносабатдасиз?\nЎзи асл муаммо бу ўйинларга тобе бўлаётган ўсмирлар ва уларга бефарқ ва хаттоки шу ўйинга ўлим излаб боргунча туртки бўлган оила аъзолари эмасми?!\nБиласизми виртуал хаётдан айро ўсган биз собиқ иттифоқ даври одамлари давримизда психологик сингган тушунчалар бу тарафлама хам бошқачароқ бўлган. Яъни бу нарсаларни биз телевизордан кўрганмиз хамда ўзини ўлдирган ўлиб кетишини тушуниб ўсганмиз. Хозирги ёшлар ва ўсмирлар эса турли виртуал ўйинларни ўйнар экан, қахрамони ўлиб яна қайта жанг майдонида тирилиб кетаверишига ишониб ўсаётгандек. Бу бевосита онгига ўлим ўйиндек ёзилиб борилмоқда.\nШу сабаб хам турли “Синий кит” каби ўйинларда ўзини ўлдиришда қайта тирилиш ишончи онгига ёзилиб ўлим олдидаги бошқариб бўлмас дадилликни яратмоқда ва ёки ўлим олдидаги бефарқликка сабабчи бўлса не ажаб?\nАйни дамда инстаграм орқали кўпроқ ривожланаётган бу ўйиннинг қурбонлари Россия, Қозозистон ва Қирғизистонлик ўсмирлар бўлмоқда.\n2017-йил бошидан Қозоғистонда бу ўйин билан боғлиқ 63 холат кузатилиб шундан 23-таси устида тергов ишлари кетмоқда.\nБизга хам бу ўйин телеграм боти орқали кириб келаётгани ва табиийки инстаграм орқали хам кириб ўйинни бошлаётганлар бўлганидан хабар топмоқдамиз. Юқорида айтганимиздек Сирғалидаги бир мактабда жанжал бўлган.\nХуқуқ тартибот ва махсус хизмат вакиллари билан норасмий сухбатда маълум бўлишича бу нарсалар бизда хаммаси назорат остида экан. Яқин кунлардан бошлаб тушунтириш ишлари кенг кўламда йўлга қўйилади дейишмоқда.\nБиздаги ёшлар ўзбек, мусулмонмизку деймизу...Кўпчиликда катта қизиқиш туфайли шунчаки қизиқиб топилади, ўйнаб кўрайчи деб... кейин киришиб кетганлар эса гипноз остига тушиб қолишини билмайди. Мана шу хавф ўткир қизиқишни оловлатмоқда. Қизиқиш янада ортмоқда. Бундай холни кўчада мошинани мингга қўйиб босаётган ўсмирларда хам кўриш мумкин, ўлиб кетишии билади аммо риск-таваккал қилиб азартга берилади...\nБишкеклик бир холис журналист ўтказган ўз суриштирув иши натижасида бевосита ўйин иштирокчисига айланиб, кун давомида ўзи хам билмаган холда ўйин азартига берилиб кетганини тан олади. Вазифалар бажараётган жойига милиция ходимлари келганида у ўйиндан чиқади ва бу холатда “кураторлар” тахдид билан қўрқитилган уни оиласи билан ўлдириб кетишлик албатта бўлмайди.\nБишкекда бу нарса хар тарафлама назоратга ўтгани боис хам кўриб турганингиздек хуқуқ тартибот органлари вақтида ушлашмоқда.\nБу ўйинга қарши «Дельфины против китов» каби гурухлар хам пайдо бўлиб суиқасд қилаётганларни йўлдан қайтариш борасида ижтимоий тармоқларда қарши кураш олиб боришмоқда. Инстаграмда хам махсус хэштеглар босилганида эндиликда огохлантирув ёзувлари чиқмоқда.\nТахлил ва олдини олиш.\nБиласизми , масалани икки эмас нақ уч тарафи бор. Бири асли ўлишни истаган ўсмирлар ва унинг сабаблари, қизиқиб бу ўйинга кириб қолганлару кейин эса қўрққанидан жабр кўраётганлар ва ўзимиз бефарқлигимиз сабаб реал хаётдан узоқлашиб мулоқот излаб интернетга кириб кетаётган ўсмирлар...\nЎша гурухларни очганлар хам аслида қурбонлардир... оилавий шароити ва олдини олиш мумкин бўлган инсонлар бефарқлиги сабаб хам шундай бўлиб кетгандир.\n“Синий кит” ўйини бирма-бир қадам билан ўсмирни нозик психикасига таъсир кўрсатган холда “ўлдир ўзингни” тушунчаси қуйилиб программалаштириш деб билган тақдиримизда хам биз қаерга қараяпмиз?\nЎсмирлик чоғи биласиз бир гап хам кам бўлса бир гапни ўзиям ортиқча. Ўзига хос ўтиш даври, гормонал ўзгариш пайти оддий бир урушиб берагнингизни улар қалбга жуда яқин хис қилиб юбориб, хаётда ўзини ортиқча хис қилиш, хечкимга керакмасдек, умр қизиқмасдек туюлган пайтлар хам бўлади. Айнан ўзи шу ёшда ўсмирларни фанатлиги, қайсидир бир артистни кумир санаб унга тақлид қилишидан то мухаббат ортидан ўзини минг охангга соладиган энг хавфли пайти бўлгани сабабли уларни бу ёшида гипноз қилиш жудаям осон.\nЎсмирлар бу ёшда хаммадан ажралиб туриш, энг асосийси АЖРАЛИБ ҚАХРАМОНдек кўриниш, кимгадир ва айниқса хамма учун юксак хурматда кўриниш каби фанатик тушунчалар улуғ бўлади.\nШу сабаб хам бу ўйинни бошлаганлар ўсмирларни қандай сўзлар ва қай йўсин билан ўлимга итариб юбориш осон йўлларини билишади.\nМасалан тўлароқ қизларга сен семизсан, фаришта бўлиб уйғонишни истайсанми? Унда 4:20да уйғониб газни ёқиб кириб ухла ва фариштадек бўлиб уйғонасан ва ёки ўсмир йигитларга сен омадсизсан бу хаётда хеч нарсага эришмаган ва эриша олмаган аммо ўзга бир хаётда сен омадли ва буюк бўлиб уйғонишинг мумкин дея таъсир кўрсатилади.\nЎсмирлик чоғида эса ўша пайтни ўзидаги семизлик ва кимнидир севиб севилмаслигу нимагадир эриша олмаганлик бу хаёт тугади ва шу охирги нуқта деб билинади. Вахоланки бу ёшда нималарга эришиш мумкин ўзи? Хамма хаммаси ахир олдиндаку! Балоғат ёшига етиб ва ундан ўтиб қизлар ориқланиб кўркамлашади, йигитлар хам худди шу тариқа ўзгариб бир ишни бошини тутиб дегандек... Унгача эса ўсмирлик чоғи ойнага қараган сари юзингдаги хуснбузар хам хунуксан деб бир дилингни хира қилса, қоматинг яна бир бўлиб дўстларинг орасида кулгу бўлиши билан яшаш ва бу борада психика шаклланаётган нозик давр бўлса... Ўзингни ўлдирвор дейишга энг қулай пайтдек гўё...Биз хам ўсмир бўлганмиз, бизда хам бўлган хаммаси. Яшагим келмаган пайтлар хам айнан ўша ўтиш пайтига тўғри келаркан.\nАна шундай пайтлар қизиқ ўйин билан сени банд қилишса, зерикканлар учун қизиқ бандлик, уёғи азарт, қахрамонликни буюгидек кўринишса, ўлганингдан кейин хамма гапиради каби ғирт тентакона ва ахмоқона нарсалар тушунилса ана фожеа!\nШифохонада ишлаган кезларим “чуқур истерия” ташхиси қўйилиб келган ўсмирлар: суйгани ташлаган, ўқишга кира олмаган, онаси билан уришган... қанчаси дори ичгани, хушини йўқотгани, қўлини кесгани билан кўп келишарди. Хаммаси ўсмир ёшидаги ўтиш давридагилар...\nОта-оналарни аксарияти, айниқса бизда деярли 90 фоизи боласини ўсмирлик пайти билан хисоблашишни хаёлигаям келтирмай оғзига келган гап билан хақоротлаб қўйишади. Бола эса ўзини овунчини интернетдан топади...жахлда кўзига мана шундай гурухлар кўринса...кафолат йўқ.\nБу даврда ота-она боласига энг яқин дўст бўлсагина ўсмирликни нозик ўтиш пайтидан осон ўтиши мумкин... Афсуски бу нарсани билишмайди. Хаммаси нормадек туюлади.\nФақатгина фожеа бошга тушгач бонг урамиз!\nБизда бу нарса долзарб бўлмаслиги ва Худо кўрсатмасин бонг урилмасиданоқ тушунча хамда атрофимизга бефарқ бўлмай олдини олиш учун ушбу мақолам маълумотнома ва қўлланма бўлади деган умиддаман.\nМабодо жа бир ўлиб қахрамон бўлай дейдиганлар топилса ундан кўра “Фахрли инсон” хайрия тарғибот лойихасига келиб қон топширишини тавсия этаман. Ўлиб кетгани билан бир хафта йиғлаб кейин хаёт муаммоларига берилиб кетилади, нари борса бир йил эслашар, қанча буюк инсонлар ўлиб кетди дунё тўртбурчак бўлиб қолмади, ишонаверинг ёш бўлсангиз хали бир ном ва из хам қолдирмаган бўлсангиз ўлимингиз қахрамонликни эмас ахмоқлигингизни белгилагани қолади.\n“Фахрли инсон” мақомини эса умрбод олиб набираларингизгача фахрланиб айтиб юрасиз. Ўлиб кетганингиздан хечкимга бир тийинлик фойда йўқ, қайтанига катта зарар. Хозир ўлик кўмиш тўй қилишдан қимматроққа тушади рости.\nУндан кўра тиригингиздан наф бериб ўзи истамас аммо ўлишга мажбур бўлаётганларни асраб қолиш ва ёки хеч бўлмаса умри узайишига сабабчи бўлиб қон беринг. Бу юксак қахрамонлик!\nТарихга фахрли инсонлар йиғилган қахрамонлар орасидан жой олинг!\nЮртимизни турли балолар хусусан шундай интернет зомби терроризмидан хам Худони ўзи асрасин. Ўзиниям нобуд қилиб ота-онасини куйдириб адо қиладиганлардан кўра, уларни юзини ёруғ қилиб бошқаларга ёрдами тегадиган фахрли инсонлар кўпайсин!\nP.S: Тақдир тасодифини қарангки бу мақолам чиққан сана халқаро кит ва дельфинлар химояси кунига тўғри келибди))\nБўлим: Baxs| Tanqid | Janjal | Чоп этди: Sayyod | Теглар: Тихий дом, синий кит, тихийдом, няпока, f57, siniy kit, ня пока, синийкит\n1 M (19-Фев-2017 22:05)\n2 Zarina (20-Фев-2017 00:23)\nShunchali havflimi kit uyini mam tushunmadim\n4 behzodmaxkamov (26-Фев-2017 17:26)\ne bu o'yin emas qaysidur aqli nokas o'zi o'rnidanam turomidigan uydan ko'chaga chiqishgayam qo'rqadigan nogironla tuzgan qotillik\n3 Alp (24-Фев-2017 17:41)\ne gap yooo


Қрим учун яна бир йиллик европа санкциялари бор » Ўзбекистон янгиликлари – Zamin.uz\nҚрим учун яна бир йиллик европа санкциялари бор\nЕвропа кенгаши Қримга қарши санкцияларни 2017 йилнинг 23 июнигача, яъни яна бир йилга узайтириш тўғрисидаги қарорини қабул қилди. Расмий қарор ҳақида шанба куни эълон қилинади, дея хабар беради "Ria.ru" сайти.\nРИА янгиликларининг Эвропа Иттифоқи дипломатик манбасига кўра, санктсия муддати фақат узайтирилиши, лекин ўзгартиришлар киритилмаганлиги ҳақида ҳабар берди. Яна бир бошқа дипломатик манба эса – бу техник қарор дея ҳабар беради.\nҚрим ҳукумати санкция узатирилишга “паҳтавон ўқ” дея шарх берди:\nҚрим ҳукуматининг Вице-вазири Руслан Балбек навбатдаги санкция ҳеч қандай зарар етказмайди дейди.\nР.Балбекнинг сўзига кўра, санкциялар икки йил ичида Ғарбга кутилган натижаларни келтирмади – Қрим ва Россияда иқтисодий инқироз бўлмади, ижтимоий нотинчлик юз бергани йўқ. “Бу Россия жамиятини бирлашишга сафарбар этди ҳолос” дея қўшимча қилиб қўйди.\nСевастопол Губернатори Сергей Меняло санкцияларнинг ҳеч қандай ҳалокатли томони йўқ дея ишонч билдиради. “Бу ҳолат бизнинг экономикамиз ғарб йўналишларидан мустақил ҳолда ривожланишига кўмак бўлади” – деди у. РИА янгиликлари қўшимча қилади-ки, Севастопол, санкцияларга қарамай, хорижий инвесторларнинг қизиқишини ҳис этяпти.\nҲудди шу тарзда Қрим халқ палатаси раҳбари Григорий Иоффе ҳам ўз фикрини билдирди. Унинг сўзига кўра санкциялар Россияга нисбатан кўпроқ ғарб мамлакатларига зарар етказади.\nЭИ (Эвро Иттифоқ) қошидаги Россиянинг доимий вакили Владимир Чижов қайд қилди, Россияга қарши иқтисодий санкциялардаги фарқларга қарамай, ЭИ Қрим санктсиялари ҳақидаги савол юзасидан ўз қарорида қатъий турибди. “Кўрамиз, кейин нима юз бераркин. Эртами кечми Европада билишлари керак, нима бўлганини (Қримда)”, - деди.\nЭвропа институтининг Россия фанлар академияси ЭИ сиёсий интеграцияси маркази раҳбари Людмила Бабинанинг фикрига кўра Қримга қарши санкциялар узайтирилиши – бу огоҳлантирув белгиси, яъни ҳудди шу чорани Россияга ҳам қарши қўллашади. Унинг эслатишича, Эвропада санктсиялар бекор қилиниши Минск келишувлари амалга ошиши билан боғлиқ. Бабинанинг қайд этишича “буларнинг амалга ошиши нафақат Россияга, балки Украина, Луганск ва Донецкга ҳам боғлиқдир, шуларни инобатга олган ҳолда санкциялар бекор қилиниши ҳали кўзда тутилмаган” дея таъкидлаган.\nҲозирда санкциялардан ташқари Қримда яна иккита пакет мавжуд:\nМуддати жорий йилнинг 15 сентябргача бўлган индивидуал санкциялар, ҳамда муддати 31 июльгача бўлган тармоқли чекловчи чоралар.\nСанкцияларга жавобан Россия Ғарб мамлакатларидан озиқ-овқат импортини чеклаб қўйган. Маҳсулотли эмбарго жорий йилнинг 5 августига қадар ўз кучини йўқотмайди.\n15:02 Қирғизистонда яна фожиа\n20:17 Россия дипломатик машинаси ЙТҲга учради. Бу уюштирилганми?\n22:02 «Илоннинг боши» дея Барак Обамага ёзилган мактуб матбуотда ошкор этилди\n22:13 Алишер Усмонов яна Россия солиқ резидентига айланишга ваъда берди\n08:39 ОАВ Туркия президентининг ҳаёти хавф остида эмаслиги ҳақида хабар берди\n11:16 Қрим электрсиз қолганлиги муносабати билан фавқулодда ҳолат эълон қилинди


Москва — Вашингтон — Пекин: коронаинқироз "Катта учлик" вужудга келишини тезлаштиради - 16.04.2020, Sputnik Ўзбекистон\nАйнан шу боис, яқин истиқболда, яқин икки-уч йилда айнан учта фаол супер оғир вазнга эга ўйинчилар дунёдаги тартибни қайта қуришда ҳал қилувчи таъсирни... 16.04.2020, Sputnik Ўзбекистон\n22:10 16.04.2020 (янгиланди: 22:12 16.04.2020)\n© Sputnik / Александр Поляков / Фотобанкка ўтишСпасская башня Московского кремля\nАйнан шу боис, яқин истиқболда, яқин икки-уч йилда айнан учта фаол супер оғир вазнга эга ўйинчилар дунёдаги тартибни қайта қуришда ҳал қилувчи таъсирни ўтказадилар.\nКоронавирус инқирозидан кейин жаҳондаги тартиб кўплаб ҳолатларда Хитой, АҚШ ва Россия томонидан шакллантирилиши мумкинлиги ҳақидаги фикр турли кузатувчиларда (масалан, South China Morning Postда) йўқ жойдан пайдо бўлаётган эмас — ҳамма иш айнан шундай "Катта учлик" вужудга келишига қараб бораётгани ҳақида ҳали пандемия бошлангунига қадар ҳам айтилган эди.\nХитой ҳукумати COVID-19 Ухандаги лабораторияда яратилганини инкор қилди\n16 Апрел 2020, 18:12\nАҚШга шерик тариқасида Европа Иттифоқини ҳам қўшиш мумкин ва ҳатто шарт — албатта, биз кўниккан кенжа шерик сифатида эмас, балки алоҳида мустақил куч сифатида. Бу куч муаммоси шундаки, у ўз-ўзини идентификациялаш инқирозини бошдан кечирмоқда, — у ҳозирдан ўз келажаки Америкага бўйсунишдамаслигини тушунади ва лекин айни вақтда ўз-ўзини бошқаришга доир ирода ва кўникмага эга эмас. Европа келажакда ўз ўрни ва ролини глобал миқёсда кўра олмаяпти — бу ҳақда Эммануэль Макрон тинимсиз такрорлайди, аммо коронавирус туфайли юзага келган инқироз унга субъективликни қайтармайди, балки аксинча, бир муддатга бирдамлик ҳиссини йўқотади.\nРоссиянинг Хитой ва АҚШ билан таққослагандаги иқтисодий заифлиги уни "Катта учлик" иштирокчиси мақомидан маҳрум қилмайди, чунки бу ўринда унинг барча фронтлардаги фаол иштироки, тарихий тажрибаси ва салмоғи тош босади. 2014-йилнинг баҳорида айнан Россия жаҳон тарихида янги саҳифани очди — Украинадаги фитнага Қрим билан жавоб қайтарди ва бу билан АҚШни давлатимизни бутун дунёдан блоклашга ва яккалашга, яъни жаҳон миқёсидаги бойкотга ундаган эди. Бу уриниш муваффақиятсиз тугади - бу бутун америка дунёси Атлантика ёки НАТОга қадар қисқарганини кўрсатди. Россия нафақат Шарқ ва Жанубга қараб бурилди, — у бутун дунё учун атлантика тартибига қарши юришда бош бўлди. Бундай ҳурматни ҳеч қандай маблағ эвазига сотиб олиб бўлмайди - ва у Кремльнинг моҳир геосиёсий ўйини билан бирга - Россиянинг Хитой ва АҚШ билан таққослаганда етишмаётган иқтисодий вазнини қоплайди.\nАммо "Катта учлик" қай тарзда янги тартиботга таъсир ўтказади? АҚШ — қулаётган йирик держава, Хитой - куч олаётган держава, Россиянинг-чи, унинг ўрни қандай? Россия — шунчаки уларни у ёки бу томонга оғдираётган тарозидаги тош эмас, Россия ўйин қоидаларини белгилай олади, янги қоидаларни белгилаш учун етарлича обрўга эга. Биз Хитой билан биргаликда пост-америка дунёсидан кўп қутбли - бир неча куч марказларга эга бўлган, ўртасидаги мувозанат ва рақобат янги дунё тартиботи контурларини белгилаб берадиган тизимга юмшоқ ўтиш жараёнини қўллаб-қувватлаймиз.\nРоссия ва Хитой қоидаларни қайта ёзмоқда. АҚШ “янги давр”да яшашга тайёрланмоқда\n11 Феврал 2020, 16:43\nАлбатта, абадий эмас у контурлар, лекин ҳозирги барбод бўлаётганидан кўра анча мустаҳкам. Шу маънода биз Хитой билан ҳақиқий иттифоқдошлармиз.\nҚўшма Штатлар учун Россия - АҚШ - ХХР учбурчаги ўртасидаги муносабатлар ўтган ярим аср давомида Киссинжер кўрсатмаларига биноан ривож топган: бу Вашингтоннинг Москва ва Пекин билан алоҳида муносабатлари Россия ва Хитой ўртасидаги муносабатларга қараганда яхшироқ бўлишга интилишда намоён бўлади. Бу формула иш бермай қўйганига анча бўлган, Си Цзиньпин бошқаруви, яъни 2012 йилдан бошлаб эса умуман буни имкони қолмаганди ҳам. Шу билан бирга Қўшма Штатлар унинг буюк келажагига ишонишда давом этарди — ҳатто, 2014 йилдан кейин, яъни Киссинжернинг Россияни изоляция қилиш уни Хитойга яқинлаштириши хавфини юзага келтириши мумкинлиги ҳақидаги огоҳлантиришидан кейин ҳам. Аслида Россия ва Хитой ўртасидаги яқинлик Қримгача юз берган бўлиб, ушбу стратегик курс давом этган бўларди ҳам, Ғарб ва Россия можароси эса шунчаки бу жараённи янада тезлаштирди. Лекин Вашингтон ўзини хомхаёллар билан аврашда давом этарди: Россия ва Хитой ўртасида шундайин чуқур ва ҳал этилмас зиддиятлар мавжуд-ки, уларнинг альянси барқарор бўла олмайди, у барибир можаро ёки совуқ уруш билан тугайди ва шу томондан АҚШнинг глобал етакчилигига ҳеч нарса хавф солмайди.\nТрамп Ойни ўзиники қилиб олди: АҚШ президенти янги фармонга имзо чекди\n7 Апрел 2020, 13:00\nШтатлар шу аҳволда 2016 йилга қадам қўйди ва кутилмаганда атлантачиларни ҳайратга солиб ҳукумат тепасига Дональд Трамп келди. У Хитой билан савдо урушини бошлади ва Россия билан яқинлашишни истади — яъни у гўёки Киссинжер схемаси бўйича ҳаракат қиларди. Аммо ҳақиқатда Трамп "Катта учлик" доирасида ўйнаган АҚШни намоён этмас эди, - бу янги антиглобалистик Америка эди, унинг манфаати қандай йўл билан бўлса ҳам (хусусан, ўз давлати таназзули эвазига) атлантика элитасининг умуммиллий гегемонлигини қўллаб-қувватлаш эмас, балки миллий давлат сифатида тезроқ кучайиш эди.\nЯъни учбурчак доирасида мавжуд тартиботнинг учта душмани тўпланган эди - бу албатта, ноёб ҳолат.\nАлбатта, Трамп, Путин ва Си учун ўзаро гаплашиб олиш осон ишмас — ҳеч ким державалар ўртасидаги геосиёсий, савдо-молиявий ва бошқа зиддиятларни бекор қилганмас. Аммо бу зиддиятлар айнан миллий давлатлар (империялар, тамаддун-давлатлар), яъни ягона координаталар тизимида мавжуд бўлганлар ўртасида - ўз мавжудлиги ҳуқуқини талаб қилаётган ва бошқаларнинг шундай ҳуқуқини тан оладиган глобалистик бирлашиш лойиҳаси ва жаҳон гегемонлиги (АҚШга таяниб) ўртасидамас.\nТрамп — Путин — Си учлиги коронавирус эпидемиясига қадар маълум сабабларга кўра шакллана олмади ва бунда Хитой билан савдо урушининг мутлақо алоқаси йўқ. У айнан трампча изоляционализм руҳида бўлиб, унинг фаол фазаси глобал пандемия бошланиши арафасида қисман келишувга эришилиши билан деярли якун топди. Албатта Трамп вақти-вақти билан мурожаат қилган ва унинг атрофидаги глобалистик давра даъват қилиб турган Хитойга турлича босим ўтказиш сиёсати ХХР ва АҚШ ўртасидаги катта стратегик мулоқотга ҳалал берарди — бундан ташқари Трампга ҳатто Путин билан мулоқот қилиш имконини блоклаб қўйишди. Аммо жорий йил кузида қайта сайлангач, Трамп шу жумладан "Катта учлик" доирасида ҳам кўпроқ эркинликни қўлга киритади.\nУни яратиш йўлидаги биринчи катта қадам сифатида Владимир Путиннинг жорий йил январ ойида Қуддусда БМТ Хавфсизлик кенгаши доимий аъзолари бўлган ядровий державалар саммитини ўтказиш тўғрисидаги ташаббусини айтиб ўтиш мумкин.\n"Катта бешлик" моҳиятан олганда президент Макрон юзида Европа билан тўлдирилган "Катта учлик" бўлади — чунки Brexit фонида АҚШ ва Британиянинг англосакслар бирлиги (геосиёсий бирлик айниқса) ярқираб кўзга ташлана бошлади. Путиннинг ғояси ҳаммага маъқул келди — саммитни сентябрь ойида - БМТ Бош ассамблеяси ўтказилиши белгиланган санада Нью-Йоркда ўтказишга келишилди.\nМакрон умумий Европа армиясини тузишни таклиф қилди\n6 Ноябр 2018, 14:37\nКоронавирус бутун дунёни карантинга ёпди. Аммо кузга бориб пандемия даражаси пасаяди ва Путин Си Цзиньпин билан, худди Макрон ва Жонсон сингари Нью-Йоркка кела олади. Агар Штатлар анти-хитой жазавасига тушмаса, албатта. Уларда бу масала носоғлом бир кўринишда авж олмоқда.\nМасалан, сенатор Линдси Грэм Хитой зиммасига коронавирус туфайли ўлган америкаликлар ўлимини ва ишсизлик учун жавобгарликни юклаб, эндиликда АҚШ Хитойни қаттиқ жазолаши кераклигини, уни ўз хатти-ҳаракатини ўзгартиришга мажбур этиши лозимлигини таъкидламоқда.\n"Мен қарзимизнинг бир қисмини Хитой бўйнига ўтказмоқчиман, негаки улар бизга тўлаши керак, биз уларгамас".\nАҚШ Россия спутникка қарши ракетани синовдан ўтказганини хабар қилди\n16 Апрел 2020, 10:46\nАгар Трамп оғзидан шунга ўхшаш гап чиққанида, сентябрда ўтказиладиган саммит ҳақида гап бўлиши мумкин эмасди - Си Цзинпинь Трамп билан учрашувдан бош тортган бўларди. Лекин Трамп бундай оҳангда гапирмайди, чунки олий даражадаги учрашув Хитойдан кўра Америкага кўпроқ керак, коронавирус туфайли юзага келган глобал инқироз эса Трампнинг (АҚШ ҳисобига) "Американча гегемония" сиёсатини асраб қолишга чиранаётган глобалистларга қарши зиддиятини фақатгина кучайтирмоқда. У Россияга ҳам керак — биз коронавирусдан кейинги жаҳон тартиботи ҳақида қанча тез келишишни бошласак, ҳаммага шунча яхши бўлади.\nҲозирча эса "Катта учлик" фақатгина Сталин, Рузвельт ва Черчиллга қиёсланмоқда. Аммо у тез орада қайтадан нашрдан чиқиши мумкин — албатта, бу ноябрда Трамп АҚШ президенти этиб қайта сайланганида рўй беради. Ўшанда, 2021 йилда биз янги дунё яратилишининг биринчи актига гувоҳ бўламиз.


"Британия жосуси" қамоқдан чиқди\nЎзбекистондаги Буюк Британия элчихонасининг собиқ қоровули Қаюм Ортиқов қарийб 2,5 йиллик айрилиқдан сўнг оиласи билан қовушди.\n4 май куни Ўзбекистондаги Буюк Британия элчихонасининг собиқ қоровули Қаюм Ортиқов шартли равишда озодликка чиқди.\nОзодлик билан суҳбатда Қаюм Ортиқов 4 май куни Навоий қамоқхонасидан шартли равишда озодликка чиққанини айтди:\n- Жазо муддатини ўтаб, икки йилу тўрт ой беш кун ўтирдим. Қолган уч йилу етти ой йигирма уч кунни ишлаб, давлатга 25 фоиз тўлашим керак. Иш масаласида энди эртага, Худо хоҳласа, комиссияга кираман. “Иш топиб берамиз” деб ваъда қилишди. Иш бор. Олдинги ишлаган жойимга энди қайтиб олишмайди. Ўзим яшаб турган манзилдан иш топиб беришади, - дейди асли чирчиқлик Қаюм ака.\nЎзбекистондаги Буюк Британия элчихонасининг собиқ қоровули Қаюм Ортиқов 2008 йил 25 декабрида ҳибсга олинган. 2009 йил январида эса Тошкент шаҳар Чилонзор туман жиноий ишлар суди томонидан одам савдосида айбланиб, 6 йилга озодликдан маҳрум қилинган эди.\n- Раҳматли ота-онам менга яхши тарбия беришган, деб ўйлайман. Ҳеч қачон бировга ҳасад қилиб яшамаганман.Мен қилган ишим – бир ҳафталаб телефон қилиб, иш сўраб, безовта қилган одамларга газетадаги эълон бўйича фирмага олиб борганман. Мен буни одам савдосига айланиб кетишини ҳеч қачон ўйламаганман. Чунки мен бориб сўраганимда ҳамма ҳужжатларни кўрсатишган. “Солиқ тўланган, лицензиямиз бор, аҳолининг бўш қатламини иш билан таъминлаш учун” деган лицензияларигача кўрсатган. Мени ўша фирма директори алдади, - деди у.\nҚаюм Ортиқовнинг айтишича, уйда тўрт нафар фарзанди ва турмуш ўртоғи Моҳира опа уни чексиз қувонч билан қарши олганлар.\n- Буни сўз билан тушунтириш жуда қийин. Ҳаммасининг кўзида ёш. Чунки фарзандларимни мен икки йилу тўрт ой беш кун кўрганим йўқ. Мени у аҳволда кўришларини ҳоҳламаган эдим. Ёш бола қамоққа борса, отаси бўладими ё бошқа одамми - кўрса, ёмон тасаввурга эга бўлади. Қўрқишади, руҳан эзилишади. Мен шу нарсани хоҳламаган эдим, - дейди Навоий қамоқхонасининг собиқ маҳбуси Қаюм Ортиқов.\nОзодликка шартли равишда чиқарилган Қаюм Ортиқовнинг турмуш ўртоғи 2009 йилда Озодликка берган интервьюсида эрига нисбатан қийноқлар қўлланилаётганини ва уни Буюк Британия жосуси дея айбловлар қўйилганини айтганди:\n- Қишда уч-тўрт киши устига ўтириб¸ полга босиб туришган соатлаб. Соатлаб қўлидан осиб қўйиб¸ беш-олти киши навбат билан уришган. Қўлида ҳали ҳам арқоннинг излари турибди. Энди бунинг айби уч йил олдин Англияга бориб¸ тилини эсдан чиқармаслик учун¸ энди улар инглиз тилини ўрганиб туриши керак-ку¸ қанча кўп ўрганса¸ шунча яхши¸ шунга уч ойга бориб ўқиб келган эди. Кейин айби Британия элчихонасида ишлагани. “Сен жосуссан. Элчихонада ишлайсан. Ўшаларга сотилгансан” деб мантиқсиз нарсаларни талаб қилишганда. “Элчихонада ишлайдиган одамларга қарши кўрсатма берасан. Элчидан тортиб оддий ишчигача қаерга боради¸ нима қилади¸ ким билан кўришади - ҳаммасини айтиб берасан” деб талаб қилишган. Қийнамаган нимаси¸ кўрсатмаган нимаси қолмаган уларни, - деган эди Озодликка бундан икки йил олдин Моҳира опа.\nАйни пайтда Қаюм Ортиқовнинг ўзи жосусликда айблангани ҳақида гапиришни истамади:\n- Энди билмадим. Мен бир нарса дейишга ҳам қўрқаман. Ўзингиз биласиз, ўзингиз тўғри тушунасиз, деб ўйлайман, - деди Қаюм ака.\nЎзбекистондаги Буюк Британия элчихонасининг собиқ қоровули қийноқлар ҳақида ҳам гапиришни хушламайди.\n- Буни бошқа сабаблари жуда кўп. Мен буни очиқ-ойдин гапира олмайман. Мен суюкли аёлим ва севимли фарзандларим бағрида бўлишни хоҳлайман. Кўрдим, кўп нарсани кўрдим, бошимдан ўтказдим. Жуда катта тушунмовчилик, англашилмовчилик бўлди, - деди Қаюм Ортиқов.


64 МПлик камерага эга илк смартфон намойиш этилди\n64 МПлик камерага эга илк смартфон...\n28.08.2019 19:03 0 2302\nOppo компаниясининг Realme бренди яқиндагина иккита янги смартфони – Realme 5 ва Realme 5 Pro моделларини тақдим қилганди. Ўша тадбирда ваъда қилганидек, энди Realme XT ҳам намойиш этилди, деб хабар бермоқда «Терабайт».\nRealme XT ўрта нарх тоифасига мансуб бўлса-да, камерасида 64 мегапикселлик Samsung ISOCELL Bright GW1 оптик датчиги қўлланган дунёдаги биринчи смартфондир. Мазкур модулга эга смартфонларини Xiaomi компанияси 29 августда, Samsung эса ҳали кейинги ойда намойиш қилади.\nРекорд аниқликдаги камера\nШундай қилиб, Realme XT қурилмасидаги рекордчи камера тўртта модулни ўз ичига олади. Лекин унинг асосий датчиги дастлабки созламалар бўйича максимал аниқликда суратга олмайди. Яъни, стандарт режимда ISOCELL Bright GW1 датчигидаги тўртта пиксел биттага жамланади ва 16 МПлик сифатли фотосурат олади. 64 мегапикселлик расмга тушириш учун камера созламалари орқали алоҳида режимга ўтилади; бу тарзда олинган битта суратнинг ҳажми нақ 21 мегабайтни ташкил этади.\nКамеранинг иккинчи модули кенг бурчакли – 8 мегапикселлик ва 119 даражали кўриш бурчагига эга. Учинчи датчик 2 МПлик бўлиб, тасвирга олинаётган саҳнанинг чуқурлигини аниқлашга хизмат қилади. Тўртинчи сенсор ҳам 2 мегапикселлик аниқликда бўлиб, фақат макросъёмка учун қўлланади.\nRealme XT диагоналига 6,4 дюймлик AMOLED-дисплей билан жиҳозланган, унинг тасвир аниқлиги Full HD+ форматида. Бармоқ изи ҳам экраннинг ўзига интеграция қилинган, яна 16 МПлик селфи-камера учун экраннинг юқори қисми ўртасида кемтик мавжуд.\nСмартфон Snapdragon 712 процессори базасига қурилган, уни 4, 6 ва 8 ГБлик тезкор, 64 ва 128 ГБлик доимий хотираларга эга вариантларда таклиф этишади.\nRealme XT аккумуляторининг ток сиғими 4000 мА/соатни ташкил этади ва у 20 ваттлик технология бўйича тезкор қувват ола билади. Қулоқчин учун стандарт 3,5 миллиметрлик аудиожек мавжуд, бироқ контактсиз тўловлар учун NFC модули қўлланмаган.\nRealme XT асосий хусусиятлари:\nДисплей: 6,4 дюймлик, AMOLED, Ful HD+\nХотира: 4/6/8 ГБлик (LPDDR4X) тезкор ҳамда 64/128 ГБлик (UFS 2.1) ички\nКамера: 64+8+2+2 МПлик асосий ҳамда 16 МПлик олд камералар\nАккумулятор: 4000 мА/соатлик, VOOC 3.0 тезкор қувватлаш\nОперацион тизим: ColorOS 6.0.1 график қобиғи остидаги Android 9.0\nАлоқа: Иккита SIM-карта, Bluetooth 5.0\nRealme XT нархлари ҳали маълум қилинмади, қурилмани сентябрнинг иккинчи ярмида сотувга чиқаришади.\nсмартфон 64 МП Realme XT\nТехнология 18/11, 17:28\nУмримизнинг 9 йилини «ўғирлайдиган» қурилма аниқланди\nТехнология 10/11, 17:26\n«iPhone 12 mini»: кичкина айфоннинг «катта» нуқсони топилди\nМаслаҳат 27/10, 10:37\nСмартфон нега қизиб кетади? Мутахассис телефонни сақлаб қолиш чорасини айтди


Жо Байден Трампнинг АҚШга чет элликлар киришини тақиқловчи фармонини бекор қилди - Daryo\n10:43, 25.02.2021 23570\nЖо Байден Трампнинг АҚШга чет элликлар киришини тақиқловчи фармонини бекор қилди\nАҚШ президенти Жо Байден 24 февраль, чоршанба куни ўзидан аввалги давлат раҳбари Дональд Трампнинг яна бир фармонини — мамлакатга айрим тоифадаги чет элликларнинг киришини тақиқловчи ҳужжатни бекор қилди, деб ёзади Оқ уй матбуот хизматига таяниб, «РБК».\nЎтган йилнинг апрелида Трамп COVID-19 пандемияси даврида Америка меҳнат бозори учун хавф туғдирадиган чет элликларнинг АҚШга киришини тақиқловчи ҳужжатни имзолаган эди. Кейинчалик собиқ президент фармон муддатини икки маротаба узайтирган.\nБайден ҳужжат АҚШ манфаатларини ҳимоя қилмаслигини айтиб, унинг амал қилишини тўхтатди. «Бу АҚШга зарар етказади, шу жумладан, АҚШ фуқаролари ва қонуний резидентлари оила аъзоларининг ўз оилалари қайта бирлашишига халақит беради. Бу, шунингдек, АҚШ иқтисодиётининг турли мамлакатлардан келган мутахассислар ишлайдиган тармоқларига ҳам зарар етказади. Ва бу ҳар йилги лотерея доирасида иммиграцион визаларни қўлга киритган одамларга ҳам зарар келтиради», — дея ўз позициясини изоҳлади давлат раҳбари.\nЛавозимига киришганидан кейин Байден Трамп томонидан қабул қилинган бир нечта фармонларни бекор қилди. Февраль бошида у Мексика билан чегарани ноқонуний кесиб ўтган ота-оналар ва болаларни қайта бирлаштириш ҳақида фармойиш берганди. Бундай амалиётни Трамп «муҳожирларга нисбатан нол толерантлик» сиёсати доирасида жорий қилган.\nКейинроқ Давлат департаменти БМТ ҳузуридаги Инсон ҳуқуқлари кенгашига қайтиш ниятини маълум қилди, ундан Трамп мамлакатни уч йил аввал олиб чиққан эди. 19 февраль куни Байден АҚШни иқлим бўйича Париж битимига қайтарди, у эса атмосферага углерод ажратиб чиқаришни камайтириш ва саноатни модернизация қилишни кўзда тутади.\nШу куниёқ Вашингтон аввалги президентнинг Эронга қарши санкцияларни қайта тиклаш ҳақидаги БМТга киритилган арзномасини қайтариб олди. Трамп даврида АҚШ «ядро битими»дан чиқиб, Теҳронга санкциявий босимни яна бошлаган эди. Байден Эрон билан битимни қайта тиклашга тайёрлигини билдирди.\n19:45, 20.04.2022 88725\n22:34, 22.04.2022 53084\n12:43, 29.04.2022 53593\n23:22 Бугун 334\n23:10 Бугун 889\n22:57 Бугун 3345\n22:45 Бугун 6241\n07:30 Бугун 57432


Маънавият 01.03.2019 162\nКунлар исиб, қуёш нури оламни қиздираяпти, борлиқ яшилликка бурканаётир. Бу баҳор келганидан дарак. Айни шу дамларда ўзбекнинг севимли шоираси, кўклам куйчиси Зулфия Исроилованинг таваллуд айёми кенг нишонланмоқда. Атроф-олам жонланиши билан ҳамоҳанг шоира ижоди ҳам қайта жонланади. “Баҳор кечаси”, “Баҳор келди сени сўроқлаб”, “Соғиниб”, “Тингла булбул”, “Ўриклар гуллар” номли шеърлари кўнгилларга хуш кайфият бағишлайверади.\nТаниқли ўзбек шоираси Зулфия Исроилова 1915 йилнинг 1 мартида Тошкент шаҳрида Исроил темирчи оиласида туғилган. 1922 йилдан 1931 йилгача мактабда, сўнг 1931–1934 йилларда қизлар билим юртида сабоқ олган. Шоира деярли бир умр журналистика ва нашриёт соҳасида ишлади. Унинг илк тўплами - “Ҳаёт варақлари” 17 ёшлигида чоп этилган. Сўнгра “Шеърлар”, “Қизлар қўшиғи”, “Уни Фарҳод дер эдилар”, “Ҳижрон кунларида”, “Мен тонгни куйлайман”, “Юрагимга яқин кишилар”, “Куйларим сизга”, “Шалола” каби шеърий тўпламлари нашрдан чиққан.\nУшбу тўпламларда Ватан ишқи, халқ ҳаёти ва турмуш тарзи, уларнинг фидокорона меҳнати юксак маҳорат ва меҳр-муҳаббат билан мадҳ этилган. Ижодий фаолияти ва турмушида кўклам - баҳор мавзуси алоҳида ўринга эга. Бир қатор шеърларида кўкламга ошуфта қалб тасвирлари жо бўлган. Жумладан, “Соғиниб” шеърида шоира ҳаётининг оғир кунларини бошидан кечиргани, дард юрагини эзган дамлар баён этилган...\nБаҳор - шоира учун янгилик - яшиллик, табиатнинг уйғониши, миллий урф-одатлар, анъаналар тимсоли. Бундай тимсол шоира ижодининг асосий йўналиши эканлигини шеърият мухлислари яхши билади. Буни унинг “Баҳор келди сени сўроқлаб” шеърида янада яққолроқ кўриш мумкин.\nУшбу шеърда баҳор тасвири гўзал манзаралар билан тасвирланадики, ўқувчи ўзини гўёки қиру адирларда юргандек, қушлар првозию, ёқимли шабада насимидан сархуш ҳис қилади, балки дарахт куртакларининг инсонга куч бағишловчи кучининг асирига айлантиради .\nЗулфия шеърияти табиатга ҳамда унинг ажралмас қисми ва юқори чўққиси бўлмиш одамзотга нисбатан ҳаяжонли севги билан бурканган. Ана шундай шеърларидан бири “Тингла булбул”дир.\nШоира ижодида табиат оч рангларда, ёрқин бўёқ ва тимсолларда гавдаланади. Бундай тасвирни “Ўрик гуллари” шеърида ҳам кўриш мумкин.\nШоир севган ўлка кўксида\nХушбўй баҳор кезиб юради.\nНе боғ! Ҳатто қоя устида\nЖуда ҳам кўп гуллади ўрик,\nЗеро, чўллар боғ бўлиб кетган.\nҲамма ерда очилган қўриқ,\nЮртин халқи гулистон этган.\nҲар баҳорда олам яшилликка бурканган маҳал, севимли шоирамизни ёдга оламиз, шеърларидан баҳра оламиз. Ўзбекнинг ана шундай жонфидо шоираси бўлганидан фахрланамиз. Зеро Зулфия ўлмаган, унинг юзлаб издошлари, маънавий меросининг давомчилари етишиб чиқмоқда.


Қўлтиқ ости терлаши ва бадандаги нохуш ҳидларни кетказувчи 6 маҳсулот - UzShifo.Info - Sog'lom Yashash Tarzi Sirlari\nHome GO'ZALLIK va GIGIYENA Badan parvarishi Қўлтиқ ости терлаши ва бадандаги нохуш ҳидларни кетказувчи 6 маҳсулот\nFeruzabegim November 9, 2019 November 24, 2019\nОдам терлаганда ажраладиган тер аслида ҳидсиз бўлади. Қўлтиқ ости терлаганда бадандан нохуш ҳидлар келишининг сабаби теридаги бактерияларнинг тер билан аралашиб кислоталар ҳосил қилишидир. Демак, терида нохуш ҳидлар пайдо бўлишининг сабаби бактериялар экан.\nКўп дезодорантлар таркибида алюмин бўлгани учун улар зарарли ҳисобланади, лекин бахтимизга ҳидлардан қутилишнинг бошқа самарали йўллари ҳам бор.\nҚуйидаги муолажалар оёқ терлаши ёки тананинг бошқа қисмлари терлаши сабабли пайдо бўладиган нохуш ҳидлар билан ҳам самарали курашади.\nҚўлтиқ ости ва бадандаги нохуш ҳидларни кетказувчи 6 маҳсулот\n1. Табиий олма сиркаси\nТабиий олма сиркаси теридаги бактерияларни нобуд қилиши ва тери pH даражасини пасайтириши ҳисобига бадандаги ҳидларни жуда тез кетказади. Табиий олма сиркаси ниҳоятда безарар бўлиб терини ачитмайди, лекин агар тери шикастланган бўлса ачиштириши мумкин. Олма сиркасининг фақат табиийсини танланг. Табиий олма сиркаси олмадан тайёрланади.\nҚўлтиқ ости ҳидидан қутилиш учун пахта бўлагига бироз олма сиркаси шимдиринг ва қўлтиқ остига қўйиб, 5 дақиқага қолдиринг. Сўнг сув билан ювиб ташланг. Бу муолажани ванна қабул қилаётганда қилсангиз ҳам бўлади.\n2. Лимон суви\nЛимон суви ҳам бадандаги ёмон ҳидлардан қутилишга ёрдам беради. Бунинг учун лимон бўлагини қўлтиқ остига суртинг. Лимон суви терини ачиштирмаслиги учун бритва ишлатгандан кейин терига лимон теккизманг, сабаби бритва терига микро шикастлар еткизган бўлиши мумкин ва бундай бўлса табиийки тери ачишади. Шикастланмаган тери эса ачишмайди.\n3. Ош содаси\nВанна олишдан олдин лимон суви ва ош содасини бирга аралаштириб паста ҳосил қилинг ва қўлтиқ остига 5-10 дақиқага суртинг. Сўнг сув билан ювиб ташланг. Ванна олиб бўлгач, терини яхшилаб қуритиб қўлтиқ остига ош содаси ва жўхори крахмали аралашмасини суртиб қўйинг. Бу муолажани ҳафтада 3-4 марта амалга оширинг.\n4. Ундирилган буғдой (яшил буғдой ўти)\nУндирилган буғдойнинг яшил қисмининг сувини сиқиб олинг. 2 чой қошиқ ундирилган буғдой сувини 1 стакан сув билан аралаштириб ичинг. Бу аралашмани эрта тонгда оч қоринга ичинг. Мунтазам равишда ундирилган буғлой сувини истеъмол қилиш бадандаги ёмон ҳидлардан ҳалос этади.\n5. Розмарин кўкати\nРозмарин таркибида хлороффил ва ментол мавжуд бўлгани учун бу кўкат бадандаги ёмон ҳидлардан ҳалос бўлишга ёрдам беради. Бунинг учун ярим стакан қуритилган розмарин барглари устига 4-5 стакан қайноқ сув қуйинг ва 10-15 дақиқа дамланг. Бу дамламани ваннангизга қуйинг ва шу сувда 15 дақиқа ванна олинг. Бу муолажани ҳар куни амалга оширсангиз сиздан ҳеч ёмон ҳид келмайдиган бўлади.\n6. Чой дарахти ёғи (Tea tree oil)\nЧой дарахти ёғи антибактериал ва антисептик ҳусусиятлари туфайли бадандаги ёмон ҳидлардан ҳалос қилади. Бунинг учун 2-3 томчи чой дарахти ёғини 2 чой қошиқ сув билан аралаштириб қўлтиқ остига суртинг.\nАлкоголизм давоси (Др.Абрам Хоффер)


“Рақамли Қозоғистон” дастури лойиҳалари – амалда - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n“Рақамли Қозоғистон” дастури лойиҳалари – амалда. Саноатлаштириш 4.1 элементидан фойдаланиш туфайли 2018 йилда мамлакатимиз йирик саноат объектларида моделли-рақамли фабрикалар барпо этилди. Улар сўнгги IT- технологиялари намойиш майдончасига айланди. Шу жумладан, еттита фойдали қазилма конида “Интеллектуал кон” ва “Рақамли руда кони” лойиҳалари ҳаётга татбиқ этилди. Бундан ташқари, IT соҳасида учта жадаллаштириш дастури ўтказилди. Натижада 47 стартап саралаб олинди. Мазкур лойиҳа 180 миллион тенгели инвестиция жалб этиш имконини яратади. Айни вақтда “Астана Хаб” базасида саноат ва инновация лойиҳаларини қўллаб-қувватлаш ва уларнинг ривожига туртки бериш учун ягона портал бунёд этилади. Умуман олганда, жорий йилда 100 дан ортиқ корхонани рақамлаштириш бўйича ишлар фаол давом эттирилади.\n- 2018 йилда саноатни рақамлаштириш бўйича вазирлик еттита модель фабрикада аудитни якунлади ва уларни рақамлаштиришга оид йўл хариталарини тасдиқлади. Ҳар бир корхонага ўртача 30 та, жами 200 дан ортиқ чора-тадбир қўллаш тавсия қилинди. 2018 йилда икки модель фабрика бу таклифларнинг бир қисмини амалда жорий этишга муваффақ бўлди.\nТаъкидлаш жоизки, рақамлаштиришга оид устувор лойиҳалар геология ва ер ости бойликларидан фойдаланишда, транспортда, бошқа соҳаларда рўёбга чиқариляпти. 2018 йилда уларни жорий этишдан келган иқтисодий самара 218 миллиард тенгени ташкил қилди. Экспертлар фикрича, келгуси йилларда бу рақам икки марта ошиши кутиляпти.\nмодельҚозоғистонрақамлаштиришстарт-аппАстана ХабРақамли руда кониIT- технологиялар\nЯнги кашфиёт: ўлчагичдан компанияга бир қадам\nСайтингиз ҳимояга муҳтожми? Ўқувчи шиловнинг кашфиётидан фойдаланинг


by · 01.11.2019\n2019 йил 31 октябрь куни Сайхунобод туманида яшаётган, ўзгалар кўмагига муҳтож бир инсон дардини оққа тушириб, “Бажарилиши давлат режасидан ҳам оғирроқ муаммо” сарлавҳаси остида танқидий мақола ёритган эдик.\nБугун, 1 ноябрь куни вилоят ҳокимининг топшириғига биноан вилоят прокурори Равшан Машарипов раҳбарлигидаги ишчи гуруҳ фуқаро Раъно Каримова хонадонини ўрганиб, муаммони бартараф этишган. Бу ҳақда Сайхунобод тумани ҳокимлиги ахборот хизмати хабар қилди.\nМазкур ҳолат бўйича Сайхунобод тумани “Қумовул” маҳалласида яшовчи фуқаро Раъно Каримованинг яшаш хонадонини таъмирлаш бўйича мутасадди ташкилотлар раҳбарларига кўрсатмалар берилди. Уйнинг том қисмини янгилаш ва таъмирлаш, уй атрофини ўраш ишлари шу куннинг ўзида бошланди. Мақолада келтириб ўтилган фуқаро Раъно Каримованинг ногирон ўғлини махсус мактаб интернатига жойлаштириш вилоят прокурорининг шахсан назоратига олинди.\nФуқаро Раъно Каримованинг мақолада эълон қилинган суратдаги эски уйини кадастр ҳужжатларини расмийлаштириш туман ҳокимининг қурилиш ишлари буйича ўринбосари Ш.Худойбергенов зиммасига юклатилди.\nШунингдек, фуқаро Раъно Каримовага кундалик эҳтиёжларида фойдаланиш учун газ плитаси, суюлтирилган газ балони ва бошқа жиҳозлар берилди.\nХулоса ўрнида шуни таъкидлаш жойизки мамлакатимизда ҳар бир фуқаро давлатимизнинг эътиборида. Зеро муҳтарам Президентимиз таъкидлаганларидек “Халқ рози бўлса, ишимизда унум ва барака бўлади”\nСайхунобод тумани ҳокимлиги Ахборот хизмати


Ўзбекистонлик ёш чавандоз Миллатлар кубоги мусобақасида учта медални қўлга киритди - 21.06.2021, Sputnik Ўзбекистон\nЎзбекистонлик ёш чавандоз Миллатлар кубоги мусобақасида учта медални қўлга киритди\nЎзбекистонлик спортчи Абдураҳмон Абдуллаев Польшадаги мусобақада бронза, кумуш ва олтин медалларга эга чиқди. 21.06.2021, Sputnik Ўзбекистон\nТОШКЕНТ, 21 июн — Sputnik. Польшада от спортининг конкур йўналиши бўйича Миллатлар кубоги мусобақаси бўлиб ўтмоқда. Унда ўзбекистонлик спортчи Абдураҳмон Абдуллаев учта медални қўлга киритди. Бу ҳақда Туризм ва спорт вазирлиги матбуот хизмати хабар қилди.Мусобақада Go for it лақабли тулпор билан қатнашаётган Абдуллаев дастлаб 140 см баландликдаги тўсиқларни 29,56 сония ичида биронта ҳам жарима очкосисиз босиб ўтди ва якунда кумуш медалга сазовор бўлди.Мусобақанинг иккинчи кунги дастурида спортчи худди шу баландликдаги катта йўналишни босиб ўтиш учун 60,31 сония вақт сарфлади. Бу натижа Абдураҳмон Абдуллаевга бронза медалини тақдим этди.Ёш чавандоз мусобақанинг навбатдаги кунида 150 см баландликдаги тўсиқларни 26,16 сонияда босиб ўтди. Бу натижани ушбу дастурда иштирок этган ҳеч бир спортчи такрорлай олмади ва Абдуллаев якунда олтин медалга сазовор бўлди.\nтуризм ва спорт вазирлиги, мусобақа, польша\n© Министерство туризма и спорта УзбекистанаУзбекистанец завоевала три медали на Кубке наций по конному спорту\nЎзбекистонлик спортчи Абдураҳмон Абдуллаев Польшадаги мусобақада бронза, кумуш ва олтин медалларга эга чиқди.\nТОШКЕНТ, 21 июн — Sputnik. Польшада от спортининг конкур йўналиши бўйича Миллатлар кубоги мусобақаси бўлиб ўтмоқда. Унда ўзбекистонлик спортчи Абдураҳмон Абдуллаев учта медални қўлга киритди. Бу ҳақда Туризм ва спорт вазирлиги матбуот хизмати хабар қилди.\nМусобақада Go for it лақабли тулпор билан қатнашаётган Абдуллаев дастлаб 140 см баландликдаги тўсиқларни 29,56 сония ичида биронта ҳам жарима очкосисиз босиб ўтди ва якунда кумуш медалга сазовор бўлди.\n19 Феврал 2019, 10:32\nМусобақанинг иккинчи кунги дастурида спортчи худди шу баландликдаги катта йўналишни босиб ўтиш учун 60,31 сония вақт сарфлади. Бу натижа Абдураҳмон Абдуллаевга бронза медалини тақдим этди.\nЁш чавандоз мусобақанинг навбатдаги кунида 150 см баландликдаги тўсиқларни 26,16 сонияда босиб ўтди. Бу натижани ушбу дастурда иштирок этган ҳеч бир спортчи такрорлай олмади ва Абдуллаев якунда олтин медалга сазовор бўлди.


Термизда фаррош аёлни кортеж уриб кетди. У президент келишига кўча супураётганди\nПрезидент Шавкат Мирзиёевнинг Сурхондарёга ташрифининг илк кунида вилоят маркази Термизда ободонлаштириш ишларига жалб қилинган 57 яшар фаррош аёл машина уриб кетиши оқибатида касалхонага ётқизилди.\nҲодиса гувоҳларига кўра, катта тезликда президентни кутиб олишга кетаётган кортеж орасидаги машиналардан бири йўл четида ишлаётган аёлни уриб юборган.\nШифокорларнинг айтишича, аёлнинг аҳволи оғир бўлиб, икки кундан буён кома ҳолатида қолмоқда.\nИИБ ходимлари ушбу автоҳалокат бўйича тергов-суриштирув ишлари бошланганини билдирди.\nҲодиса 1 июнь куни эрталаб соат 7:40да Термиз шаҳри Амир Темур кўчасида жойлашган Ёшлар Маркази олдидаги чорраҳада содир бўлган.\nБу ҳақда Озодликка маълум қилган манба ҳодиса матбуотдан сир сақланаётганини айтди: “Президент кетгунча сир сақлансин, деб ҳокимиятдагилар буйруқ беришган”.\nОзодлик ҳодиса гувоҳлари билан суҳбатлашишга муваффақ бўлди ва тафсилотларни аниқлади.\nҲодисага шахсан гувоҳ бўлган термизликнинг аноним қолиш шарти билан айтишича, катта тезликда кетаётган машиналар колоннаси орасида бўлган автобомил йўл четида ишлаётган аёлни уриб кетган:\n“Йўл четини фаррош аёллар супураётган пайтда машиналар колоннаси катта тезликда келиб қолди. 20-25та, ҳаммаси катта-катта машиналар эди. Бу машиналар президентимизни кутиб олишга кетаётганини айтишди. Колонна олдида кетаётган ГАИ фаррош аёлларга “қоч” деб бақирди. Аёллар сакраб, бардёрнинг орқасига ўтиб олишди. Колонна орқасидан катта тезликда, ҳокимлик номери билан яна битта машина келиб қолди. Шу машина фаррош аёллардан бирини уриб юборди”.\nОзодлик аниқлашича, машина уриб юборган аёл Термиз ободонлаштириш бошқармасида фаррош бўлиб ишлаётган 57 яшар Раъно Поёновадир. Буни бошқарма масъулларидан бири Озодликка тасдиқлади.\nҲодиса гувоҳларидан яна бирига кўра, автоҳалокат Раъно Поёнова пиёдалар йўлагидан ўтаётган пайтда содир бўлган:\n“Шу куни ободонлаштириш ходимлари президент ўтиши мумкин бўлган катта кўчаларни тонг саҳардан супуришни бошлади. Раъно опа йўл четини супуриб, мусорларини велосипедининг орқасига ортиб ўтаётганди. Пешеходнинг охирига бориб қолган пайти катта тезликда келаётган қора Каптива уни уриб юборди. Ҳайдовчи дарров машинасидан тушиб, кечирим сўради. “ГАИ тез ҳайда, деганига шошилиб кетаётгандим. Кечаси билан ухламаганман, овқат ҳам еганим йўқ. Атайлабдан қилмадим. Кечиринглар”, деди. Кейин Раъно опани йўлдан ўтаётган бир Дамасга миндириб, касалхонага олиб кетишди”.\nРеспублика шошилинч тиббий ёрдам илмий марказининг Термиз филиалидаги жонлантириш бўлимига ётқизилган Раъно Поёнова икки кундан бери ҳушсиз ётибди. Бу ҳақда Озодликка гапирган шифокорлардан бири Раъно Поёнованинг аҳволини оғир, дея баҳолади:\n“Миясига қон қуйилган. Мия ичкарисига, марказга қон қуйилгани учун уни операция қилиш мумкин эмас. Ҳозир аппаратга улаб қўйилган. Аёлнинг тос суяги ҳам ёрилган, пастки жағи синган. Кечадан бери комада ётибди, лекин юраги уриб турибди”.\nСурхондарё ҳуқуқ-тартибот идораларидан олинган маълумотга кўра, ИИБ Раъно Поёнова билан боғлиқ автоҳалокатни рўйхатга олиб, ҳозирда тергов-суриштирув ишларини олиб боряпти.\nҲуқуқ-тартибот идораси ходими Раъно Поёновани уриб юборган машина маҳаллий ҳокимликлардан бирига тегишли эканини тасдиқлади, бироқ ушбу машинанинг президентни кутиб олишга кетаётган колонна сафида бўлган-бўлмаганига аниқлик киритмади.\nТермиз шаҳрининг Эски шаҳар маҳалласида яшовчи 57 яшар Раъно Поёнова шаҳар ободонлаштириш бошқармасида 10 йилдан кўпроқ вақтдан буён ишлаб келади. Унинг эри вафот этган, тўрт фарзандни ёлғиз ўзи катта қиляпти.\n5 ой кутилган ташриф\nДастлаб жорий йилнинг март ойига режаланган ва уч ойга кечиктирилган президент Мирзиёевнинг Сурхондарёга ташрифи 1-2 июнь кунлари амалга оширилди.\nОхирги 5 ой мобайнида Мирзиёев бориши эҳтимоли бўлган жойларда кечаю кундуз ободонлаштириш ишлари ўтказилди.\nСурхонликларга кўра, ўнқир-чўнқир йўллар асфальтланиб, президент вертолёти қўниши учун тайёрланган йўл бўйларидаги қуриган арчалар яшил рангга бўяб чиқилган.\nМирзиёевнинг Сурхондарёга ташрифи блогер Отабек Сатторийнинг қамалиши ва унга халқаро ташкилотларнинг танқидий муносабатлари давом этаётган бир пайтга тўғри келди. Президент икки кунлик ташрифи давомида Сатторий ишига бирор муносабат билдирмади.\nПрезидент ташрифига тайёргарлик жараёнида ҳашарчилар билан боғлиқ ноҳуш ҳодисалар Сурхондарёдан аввал ҳам содир бўлган.\nЖумладан, 2019 йилнинг 16 май куни Андижон вилоят, Асака туманида президент Мирзиёев келишига гулларни суғоришга чиқарилган уч ҳашарчи аёлни ҳам машина босиб кетди. Улардан икки нафари воқеа жойида ҳалок бўлди, бир нафари эса касалхонада вафот этди.\n2018 йилнинг 14 март куни Самарқанд вилояти Каттақўрғон туманида Мирзиёев келишига кўча тозалашга олиб чиқилган 23 яшар ўқитувчи Диана Еникеева машина босиб кетиши оқибатида ҳалок бўлган. Президент Мирзиёев ҳодисадан таассуф изҳор қилган ва "каттақўрғонлик ёш педагог Диана Еникеева Президент туфайли ўлгандек ҳис қилаётгани"ни айтган эди. Ҳодиса туфайли икки нафар мансабдор шахсга нисбатан чора кўрилгани хабар қилинган.


Пахтачи тумани ИИБ ҳузуридаги Тергов бўлими бошлиғига пора таклиф қилган шахсга нисбатан жиноят иши қўзғатилди\n15 Март 2021 йил 185\n2021 йил 09 март куни Пахтачи тумани “М.Улугбек” маҳалласида яшовчи, 1979 йилда туғилган фуқаро А.А. нинг яшаш хонадони ва ёрдамчи хўжаликларида ўтказилган тинтув тергов ҳаракатлари давомида, хонадонидан 4.47 грамм марихуана гиёҳвандлик моддаси аниқланиб, тегишли тартибда расмийлаштирилиб, Пахтачи туман ИИБ ҳузуридаги Тергов бўлими томонидан Жиноят кодексининг 276-моддаси 1-қисми билан жиноят иши қўзғатилиб, тергов ҳаракатлари олиб боришга киришилган.\nТумани ИИБ ҳузуридаги Тергов бўлими томонидан А.А. билан боғлиқ тергов ҳаракатлари ўтказиш учун чақиртирилганида, у ишини пул эвазига ижобий ҳал қилиб беришни сўраб, ИИБ ходимига 1000 АҚШ доллари миқдоридаги пулларни пора тариқасида таклиф қилган. Ходим унга пора бериш жиноят эканлигини бир неча маротаба тушунтиришига қарамай, А.А. кейинроқ келиб, унга учрашишини айтган.\nИИБ ходими ҳолат юзасидан Бошқарма бошлиғи номига билдирги билан мурожаат қилган.\nБилдиргига асосан, Ўзбекистон Республикаси ИИВ ЎХБ Самарқанд вилояти бўйича бўлими ходимлари ва Пахтачи тумани прокуратураси томонидан тезкор тадбир ўтказилиб, фуқаро А.А. ИИБ ходимига 1000 АҚШ долларини пора тариқасида берган вақтида тезкор тадбир иштирокчилари томонидан ушланиб, ҳужжатлаштириб олинган.\nМазкур ҳолат юзасидан Ўзбекистон Республикаси Жиноят кодексининг 211-моддаси (Пора бериш) 1-қисми билан жиноят иши қўзғатилиб, тергов ҳаракатлари олиб борилмоқда.


Профессор Оливье Барон билан интервью – SEN.UZ\nПрофессор Оливье Барон билан интервью\nЕтакчи франциялик кардиожарроҳлар билан ҳамкорликда Лола Каримова-Тилляеванинг «Sen Yolg’iz Emassan» Фонди мураккаб туғма юрак нуқсони билан хасталанган Меҳрибонлик уйи ва кам таъминланган оилалардан бўлган болажонларни операция қилиш борасида ёрдам кўрсатиб келмоқда. Сўнгги 4 йил мобайнида Фонд кўмаги билан француз шифокорлари томонидан 110дан зиёд мураккаб юрак операциялари амалга оширилди. Энг оғир ташҳисларга эга бўлган 20 нафар болажонларга операциялар Франциянинг Нант шаҳридаги клиникада бажарилди.\nШу йилнинг май ойида франциялик шифокорлар «Sen Yolg'iz Emassan» Фондининг таклифи билан Тошкентга 12-чи маротаба ташриф буюрдилар. Ташриф давомида француз кардиожарроҳлари «EraMed» клиникасида ўзбекистонлик ҳамкасблари, юқори малакали шифокорлар билан биргаликда бир қатор юрак операцияларини амалга оширдилар. Шунингдек, француз мутахассислар ўзбекистонлик шифокорлар билан болалар кардиожарроҳлиги ва диагностика соҳасидаги илғор тажрибаларини ўртоқлашдилар.\nФранциялик кардиожарроҳларнинг «Sen Yolg'iz Emassan» Фонди билан ҳамкорлиги ҳақида профессор Оливье Барон интервьюсида томоша қилинг: http://bit.ly/2RQhNdr


ЛАТВИЯ: СОЦИАЛ-ДЕМОКРАТЛАР ЕТАКЧИЛИК ҚИЛМОҚДА - Ўзбекистон овози газетаси\nЛатвия Европа иттифоқидаги ягона палатали парламентга эга давлатлардан биридир. Ушбу мамлакатда сўнгги парламент сайлови 2014 йил 4 октябрда бўлиб ўтган эди. Унда жами 13 сиёсий партия иштирок этди. Сайлов натижаларига кўра, парламентдан энг кўп — 24 ўринни «Келишув» партияси қўлга киритиб, ғалаба қозонди. Иккинчи ўрин 23 мандат билан «Бирлик» партиясига насиб этди. «Яшиллар» ва «Деҳқонлар» иттифоқи эса 21 ўрин билан учинчи натижани қўлга киритди.\nСоциал ғояларни илгари сурадиган «Келишув» партияси 2010 йилда ташкил этилган бўлишига қарамасдан, ҳозир мамлакатда катта обрў-эътиборга эгадир. Нил Ушаков етакчилигида ушбу партия жамиятнинг кўплаб соҳаларига янгиликлар киритмоқда. Хусусан, аҳолини ижтимоий ҳимоя қилиш, янги иш ўринлари яратиш, тиббиёт соҳасини ислоҳ этиш бўйича қатор ташаббуслар билан чиқди. Сайловларда ғалаба қозонишига ҳам айнан ушбу омиллар таъсир этгани таъкидланди.\nМамлакат қонунчилигига кўра, сайловгача 21 ёшга тўлган фуқаро депутат этиб сайланиши мумкин. Сейм — парламент 100 нафар депутатдан иборат. Давлат бошлиғи, яъни Президент парламент томонидан сайланади. У тўрт йил муддат фаолият кўрсатади. Латвияда сўнгги Президент сайлови 2015 йилда ўтказилган эди.\nПарламентда умумий, тенг, тўғридан-тўғри, яширин ҳамда пропорционал сайлов тизими асосида тўрт йил муддатга сайланадиган депутатлар фаолият юритади.\nМамлакатдаги яна бир йирик партиялардан бири — «Бирлик» ҳисобланади. 2010 йилдаги парламент сайлови натижаларига кўра, ушбу сиёсий партия 33 депутатлик ўрнини қўлга киритиб, яққол етакчи бўлганди. Аммо кейинги сайловда пешқадамлик қила олмади. Жорий йилдан бошлаб партияга Андрис Пиебалгс бошчилик қилиб келмоқда. У партия ғояларини янги ва ҳаётий таклифлар билан бойитиб бормоқда.\nЛатвияда жорий этилган тартибга эътибор қиладиган бўлсак, парламент мажлислари Рига шаҳрида ўтказилади ва унга Сейм раиси бошчилик қилади. Сейм раис, икки ўринбосар ҳамда котибдан иборат ўзининг президиумини сайлайди. 2014 йилдан буён Инара Мурниеце Сейм раиси лавозимида фаолият кўрсатиб келмоқда.\nПарламент мажлислари латиш тилида олиб борилади. Сейм йиғилиши очиқ-ошкора тарзда бўлиб ўтади. Президент, ҳукумат раҳбари ҳамда йиғилишда ҳозир бўлган депутатларнинг камида учдан икки қисми ташаббуси билан ёпиқ мажлислар ҳам ўтказилиши мумкин. Парламент мажлислари депутатларнинг камида ярми қатнашганда ўтказилади.\nЛатвия парламентига муҳим демократик ваколатлар берилган. Мисол учун, Сейм Бош вазир ёки вазирларга сўров юбориш ҳуқуқига эга. Қонунга кўра, бундай сўровларга ўз вақтида жавоб қайтарилиши шарт. Парламент ёки унинг комиссияси талаб қилганида ҳукумат раҳбари, вазирлар тегишли ҳужжатларни тақдим этиши лозим.\nЛатвиядаги яна бир сиёсий куч «Яшиллар» партияси ҳисобланади. Ушбу партиянинг ғояларида асосий эътибор табиатни муҳофаза қилиш, фуқароларнинг экологик маданиятини ошириш билан боғлиқ масалаларга қаратилган.\nУшбу давлатда фуқаролар сайловларда фаол иштирок этади. Буни мутахассислар мамлакатда изчил амалга ошираётган демократик ислоҳотлар ҳаётий самаралар бераётгани билан изоҳлашмоқда.\nУмуман, бугун Латвия тараққиётида сиёсий партиялар муҳим ўрин тутади. Гарчи ғояси, танлаган йўли бир-биридан фарқланса-да, сиёсий партиялар умумдавлат, умумхалқ манфаатларини ўзида ифода этади.


Боламнинг бошига «йўл» тушди | Muslimaat.uz\nМанзилингиз:Муслимаат»Хизматлар»Шифокор маслаҳати»Боламнинг бошига «йўл» тушди\nBy Muslimaat on May 25, 2014 Шифокор маслаҳати\nМукаддас Ислом динимиз турли бидъат-хурофот, ирим ва шумланиш каби амаллардан кайтарган. Хусусан, бу иллатларнинг зарарли оқибатлари ҳақида турли ҳадислар ҳам ривоят қилинган. Қуйида ана шундай ҳадислардан бирини келтириб ўтишни жоиз топдик: «Ат тияроту ширкун» ― маьноси турли нарсалардан ирим қилиш, яьни шумланиш ширкдир.\n(Имом Бухорий, Аҳмад, Абу Довуд, Ҳоким ривоятлари)\nАфсуски, кундалик турмушимизда юқорида қайтарилган гуноҳ амалларнинг маънавий ҳаётимиз кемтиклари ўлароқ гувоҳи бўлиб қолмоқдамиз. Бу ниманинг аломати? Билимсизликми ёки илмга интилишнинг сустлигими? Баьзан тиббий саводхонликнинг саёзлиги турли иримлар ва хато тушунчаларга олиб келаётганини кузатиш мумкин.\nГоҳида «Эгизак фарзанд туққан аёлнинг тепкиси болаларнинг бўйнига чиқадиган «тепки» деб аталадиган беморликка даво бўлади» , «Ёш болалар бошининг орқа қисмига ингичка «йўл» тушса, унинг узунлиги баробарида хасип солиш керак, ёши катталардан бири болани сочига қайчи теккизиб қўйиши керак» каби хато фикр ва мулоҳазалар қулоғимизга чалиниб қолади. Бу каби гаплар на шарьий, на илмий асосларга эга.\nҚуйидаги маьлумотларни билиб қўйсангиз, ўзингиз учун фойдали ва манфаатли бўлади, иншааллоҳ. Аслида болалар бошидаги «йўл» ниманинг аломати, у қандай пайдо бўлади ва уни қандай йўқотиш мумкин? Бу аломат асосан 1-2 ёшгача бўлган болаларда учрайдиган рахит касаллигининг белгиларидан бири бўлиб, ҳеч кандай «хасип солиш», «сочга қайчи теккизиш» каби амаллар унга даво бўла олмайди.\nРахит фақат кичик ёшдаги болаларда учрайдиган касалликдир. Бу хасталик бола организмида Д витамини етишмаслиги натижасида юзага келади. Бола ҳаётининг дастлабки биринчи йилларида тез ўсади. Суякнинг ўсиши учун организмга кальций ва фосфор элементлари зарур бўлади.\nД витамини организмда кальций ва фосфорнинг ичакдан сўрилиши, уларнинг суяк, мушак ва бошқа аъзо тўқималарига етиб боришини бошқаради. Агар организмда Д витамини етишмовчилиги кузатилса, боланинг кальций ва фосфор элементларига бўлган эҳтиёжи қондирилмайди.\nБу касаллик кўпроқ кеч куз ва қиш ойларида туғилган болаларда ривожланиши мумкин. Сабаби Д витамини организмда қуёшнинг ультрабинафша нурлари таъсири остида ҳосил бўлади. Шу фаслларда туғилган бола учун қуёш нури етарли бўлмайди. Шунинг учун шифокор бу вақтда туғилган болаларга Д витаминини тавсия этади.\nД витамини етишмаслиги суяклар юмшашига, мушаклар ва бўғимларнинг бўшашига, иммунитетнинг пасайишига, камқонликнинг ривожланишига олиб келади. Бунинг оқибатида бола анча вақтгача боши ва гавдасини тута олмайди, лиқилдоғи юмшаб кетади ҳамда жуда секин битади, тишлари жуда кеч ёки тартибсиз чиқа бошлайди, турли хил юқумли касалликларга берилувчан бўлиб қолади.\nВақтида даво чоралари кўрилмаса, бола вазнининг ортиб бориши натижасида суяклари қийшаяди. Бошнинг пешона қисми олдинга, энса қисми эса орқага туртиб чиқади. Умуртқа поғонаси букчайиб қолади, кўкрак қафаси пастга қараб кенгайиб кетади. Оёқ Х ёки О шаклида қийшайиб кетади. Болаларда ясси оёқлик ривожланиши мумкин.\nБолаларда рахит касаллиги борлигининг аломатлари:\n— боланинг уйқуси бузилади;\n— бола кўп терлайди;\n— нотаниш товуш ёки чироқ ёқилиши каби таъсиротлар ҳам болани чўчитиб юборади;\n— баданига тошма тошади;\n— бошини ёстиққа кўп ишқалайди;\n— бошининг энса қисмидаги соч йўлакча шаклида тўкилади;\n— бола безовталанади ва инжиқ бўлади.\nЮқоридаги ҳолатларни кузатсангиз, албатта, шифокорга мурожаат қилинг.\nБолам касалликка чалинмасин десангиз, ҳомиладорлик давридан бошлаб тайёргарлик кўринг. Албатта, ҳар куни қуёш нурида сайр қилинг. Болага ҳар куни Д витаминига бой озиқ-овқатларни, жумладан, мол гўшти, айниқса, балиқ, тухум ҳамда жигар маҳсулотларини истеъмол қилдиришга ҳаракат қилинг. Албатта, кальцийга бой озиқ-овқат маҳсулотларидан истеъмол қилинг. Буларга сут ва сут маҳсулотлари, петрушка, туршак, ловия, хурмо, кўк пиёз киради. Болани 6 ойгача фақат она сути билан парвариш қилинг. Бунда она, албатта, Д витаминига бой озиқ-овқат маҳсулотларини истеъмол қилиши зарур.\nОна организмида қанчалик Д витамини кўп ҳосил бўлса, она сутида ҳам унинг миқдори кўпаяди. Болага қўшимча овқатни Д витамини ва кальцийга бой озиқ-овқат маҳсулотларидан тайёрланг. Болани ҳар куни очиқ ҳавода сайр қилдиринг. Болани қуёш ва ҳаво ванналарини қабул қилишга одатлантиринг. Бунинг учун энг қулай вақт эрталаб соат 10 дан 12 гачадир.


01 июл 2022, Тошкент вақти: 07:35\nМақола “Эзгулик” инсон ҳуқуқлари жамияти Марҳамат тумани бўлими раиси Дилмурод Муҳиддинов фаолиятига бағишланган. Унда Д.Муҳиддинов жорий йилнинг 18 сентябрь куни туман прокуратураси ва ҳокимлиги бинолари олдида бир гуруҳ фуқаро билан намойиш уюштиргани, фуқаролар қўлига “2004 йил-адолатсизлик йили” сўзлари битилган плакатлар тарқатгани айтилади. Мақолада ёзилишича, бу айби учун туман суди Д.Муҳиддинов ва унинг “шериклари” – Халқаро инсон ҳуқуқлари жамияти Марҳамат тумани бўлими раиси Муҳаммадқодир Отахонов ва “Эзгулик” жамияти Андижон вилояти бўлими раиси ўринбосари Абдуғаффор Дадабоевга маъмурий жазо тайинлаб, уч кунлик қамоққа ҳукм этган.\nПрокурор “Эзгулик” қандай ташкилотлиги ҳақида тушунтириш берар экан, оила қурмаган, ўрта махсус маълумотга эга 25 ёшли Д.Муҳиддинов илгари бирор давлат идорасида масъул вазифани бажармаганини билдиради ва бу каби инсон ҳуқуқлари ҳимоячиларига эҳтиёж йўқ, деган хулосага келади.\n“Озодлик” мухбири мақолага муносабат билдиришини сўраб Д.Муҳиддиновга мурожаат қилганида у мақолада келтирилган мисоллар мантиққа тўғри келмаслиги таъкидлади.\n“Мақолада мен каби инсон ҳуқуқлари ҳимоячиларига муҳтожлик сезилмаслиги, ҳар бир киши ўз ҳақ-ҳуқуқини ҳокимият ва суд-ҳуқуқ идораларида ҳимоя қила олиш имкониятига эгалиги ёзилади. Бундан Президентимиз Ислом Каримов ва Адлия вазирлиги “Эзгулик”ни рўйхатдан ўтказиб хато қилган, деган мантиқ келиб чиқади”, деди Д.Муҳиддинов.\n“Эзгулик” жамияти вилоят бўлими раиси ўринбосари А.Дадабоевнинг сўзларига кўра, мақолада тилга олинган суд жараёни аслида қонунга зид равишда ўтказилган. Зеро, судда далилий ашёлар кўрсатилмаган. Суддан аввал гувоҳларга ҳуқуқ-тартибот идоралари томонидан тазйиқ бўлган.\n“Демократик ташаббус” маркази Андижон вилояти бўлими раиси Дилшод Тиллахўжаевнинг фикрича, Андижонда жиноятчилик кўрсаткичлари ўта юқори бўлган бир вақтда Марҳамат тумани прокурори инсон ҳуқуқлари ҳимоячиларини қоралаётгани нотабиийдир. Мамлакат Президенти вилоятнинг аввалги ҳокими Қобилжон Обидовнинг жиноий қилмишлари ҳақида гапирган бўлса-да, унинг устидан жиноят иши қўзғатилиш у ёқда турсин, бу ҳақда бирорта мақола чиқмаган. Вилоят собиқ прокурорининг ўғли бир аёлни ўлдирган. Прокуратура сафини тозалаш ҳақидаги мақолалар чиқиш ўрнига, газеталарда ҳуқуқ ҳимоячилари қораланмоқда.


Мамлакат экспорт салоҳиятини оширишда "Ўзмиллийбанк"нинг тутган ўрни » Новости Узбекистана сегодня: nuz.uz\nНовости Узбекистана → ИҚТИСОДИЁТ ва БИЗНЕС → Мамлакат экспорт салоҳиятини оширишда "Ўзмиллийбанк"нинг тутган ўрни\n18-03-2019 13:16 0 653 Рейтинг1 Чоп этиш\nМамлакат экспорт салоҳиятини оширишда "Ўзмиллийбанк"нинг тутган ўрни\nЎзбекистон Республикаси Ташқи иқтисодий фаолият миллий банки фаолиятини янада такомиллаштириш, кичик бизнес ва ҳусусий тадбиркорликни ривожлантириш учун қулай шароитлар яратишда, амалга оширилаётган таркибий ва иқтисодий ўзгартиришлардаги иштирокини кенгайтириш, шунингдек банк фаолиятини ташкил этишнинг халқаро стандартларини инобатга олган ҳолда бошқарувнинг замонавий услубларини жорий этиш мақсадида бир қатор қарорлар Муҳтарам Президентимиз томонидан ишлаб чиқилди.\nМамлакатимизда экспорт фаолияти билан шуғулланувчи корхона ва ташкилотлар, фермер хўжаликлари сони кун сайин кўпайиб маҳсулот экспорти ортиб бормоқда. Бу эса ўз навбатида аҳоли турмуш даражасининг яхшиланишига замин яратмоқда.\nАйнан мана шу масалалар юзасидан Ўзмиллийбанк мутасадди ходимлари Миллий матбуот марказида Оммавий ахборот воситаларига щз фаолияти ҳақида сўзлаб бердилар.\nБугунги кунда ушбу банкка асосан қайси йирик корхоналар кредит масалалари бўйича мурожаът қилаётганлигини ҳақида Ўзмиллийбанк департаменти директори Бахтиёр Мирдовидов тушунтириб ўтдилар.\n- Ҳозирги кунга келиб бизга энг йирик компаниялардан бири бўлган "Тўқимачилик саноати" компанияси мурожааът қилиб келмоқда.\nМаълумки, пахтачилик Ўзбекистон иқтисодиётида муҳим ўрин эгаллайди. Пахта хомашёси бугунги кунда республикамиз экспортининг асосий қисмини ташкил этиш билан бирга, мамлакатимиз учун зарур бўлган валюта захирасини шаклланишига имконият яратмоқда. Шу билан биргаликда пахта толасини хомашё сифатида экспорт қилиш иқтисодий нуқтаи назардан самарали эмас.\nШу боисдан, республикамиз ҳукумати томонидан қабул қилинган ривожланишнинг Ҳаракат дастурида ишлаб чиқарилаётган пахта толасининг асосий қисмини мамлакатимизда чуқур қайта ишлаган ҳолда қўшимча қиймат яратадиган тайёр енгил саноат маҳсулотларининг кенг турларини ишлаб чиқаришга асосий эътибор қаратилмоқда. Пахта ва пахтамаҳсулотлари экспортининг самарадорлигини ошириш мамлакатимиз экспорт салоҳиятини юксалтириш эса нафақат мамлакатимизнинг жаҳон иқтисодий ҳамжамияти билан интеграциялаштиради, барқарор иқтисодий ўсишини таъминлашга ижобий таъсир кўрсатади.\nБанк тизимида фаолият кўрсатаётган 1 104 та экспортёр корхоналар томонидан умумий қиймати 10, 9 млрд доллар эквивалентида бўлган экспорт шартномаларига ҳизмат кўрсатиб келяпти. 2018 йил якунлари ҳамда жорий йилнинг ўтган даври давомида жами 1, 72 млрд. доллар миқдорида валюта маблағлари келиб тушган.


Марҳамат туманини «қизил» ҳудудлардан чиқариш бўйича «йўл харитаси» тақдим этилди\nХалқ депутатлари Марҳамат тумани кенгашининг навбатдаги сессиясида «қониқарсиз» ҳудудлар қаторига кирган мазкур туманда йўл қўйилган камчиликлар бўйича изоҳ берилди. Туман ҳокимининг инвестиция ва ташқи савдо масалалари бўйича ўринбосари ва бошқа сектор раҳбарлари депутатлар ҳамда туман аҳолиси олдида қисқа муддатлар ичида «қониқарсиз» ҳудудлар рўйхатидан чиқариш бўйича ваъда беришди.\n3 октябрь куни Андижон вилояти Марҳамат тумани Кенгашининг навбатдаги 6-чақириқ IX сессияси бўлиб ўтди. Kun.uz мухбири хабар беришича, сессияда тўртта сектор раҳбарлари томонидан туман ижтимоий-иқтисодий ривожлантириш бўйича йўл қўйилган камчиликлар туфайли «қониқарсиз» даражага тушиб қолиши юзасидан изоҳ берилди. Шунингдек, келгусида амалга ошириладиган ишлар хусусида қабул қилинган туман «йўл харитаси» асосида камчиликлар бартараф этилиши таъкидланди.\nтуманнинг «қониқарсиз» ҳудудга киритилишига асосий омиллар баҳолаш мезонининг 6 устувор йўналишларидан 5таси, яъни иқтисодий ривожланиш ва самарадорлик кўрсаткичлари 1,46 балл, меҳнат бозорининг самарадорлиги 3,56 балл, иқтисодиётнинг рақобатбардошлиги ва диверсификацияси кўрсаткичлари 0,96 балл, ишбилармонлик муҳити ва тадбиркорликни ривожлантириш сифати кўрсаткичлари 3,50 балл, маҳаллий давлат ҳокимияти органларининг фуқаролар билан ишлаш самарадорлиги ҳамда маълумотларнинг очиқлиги кўрсаткичлари 2,17 баллни ташкил этгани энг қуйи ўринларни эгаллагани сабаб бўлган;\n2019 йил якунларига кўра туманда аҳоли жон бошига ҳудудий саноат маҳсулотлари ишлаб чиқариш ҳажми 1 млн 200 минг сўмни ташкил этган ва бу вилоят кўрсаткичидан 1,4 марта кам бўлган;\nфаолият кўрсатаётган тадбиркорлик субъектлари таркибида 3 йилдан ортиқ фаолият кўрсатаётган тадбиркорлик суъбектларининг 50 фоизини ташкил этган ёки 50 фоизининг фаолияти тўхтатилган;\nтуманда аҳоли бандлиги даражаси 87 фоизни, хотин-қизлар бандлиги даражаси эса 80 фоизни ташкил этади;\nаҳоли жон бошига ишлаб чиқарилган истеъмол товарлари ҳажми бўйича 13-ўринга тушиб қолган;\nрўйхатдан ўтган 1317та тадбиркорлик субъектларининг 89таси фаолият юритмаган;\nвиртуал қабулхонага 2518та мурожаат келиб тушган бўлиб, шундан 70 фоизи, яъни 1763таси қаноатлантирилган.\nСессия давомида йўл қўйилган камчиликларни бартараф этиш, ижтимоий-иқтисодий ривожланишни таъминлаш, аҳоли даромадларини ошириш бўйича сектор раҳбарларининг ҳисоботи тингланди. Туман ички ишлар бўлими бошлиғи, 3-сектор раҳбари Жамшидбек Қосимов ва туман прокурори Хурсанали Рапиқов режа қилинаётган ишлар бўйича ўз ҳисоботлари билан таништиришди.\nТуман ҳокими ўринбосари Дилшод Мадраҳимовнинг таъкидлашича, камчиликларни бартараф этиш юзасидан бир қатор ишлар бошлаб юборилган. Жумладан, жорий йил якунига қадар умумий қиймати 348 млрд сўмлик 21та саноат лойиҳалари ишга тушириш орқали саноат маҳсулотлари ишлаб чиқариш ҳажмини 392,7 млрд сўмга етказиш кутилмоқда. Шунингдек, 2021 йилнинг 1-чорагида маҳсулотлари ишлаб чиқариш ҳажми 2 миллион 100 минг сўмга етказилади. Мазкур лойиҳалар амалга оширилиши натижасида 271 млрд сўмлик ишлаб чиқариш қувватлари яратилиб, 6,8 млн доллар экспорт қилиш имконияти пайдо бўлади. Шу билан бирга, бюджетга соф тушумлар захираси ва 1,2 млн доллар импорт ўрнини босувчи маҳсулотлар чиқарилиши йўлга қўйилади.\nАхборотда билдирилишича, туманда 2020-2021 йилларда корхоналар занжирини яратиш орқали 3та саноат корхонаси ташкил этилади.\nТуманда «Марҳамат метан газ» МЧЖнинг 70,6 млрд сўмлик лойиҳаси шу йилнинг декабрь ойида ишга туширилади ва йилига 66 млрд сўмлик маҳсулот ишлаб чиқарилади. «Andiz oil group» МЧЖнинг 45,6 млрд сўмлик ўсимлик ёғини ишлаб чиқариш лойиҳаси 2020 йилнинг охирига қадар ишга туширилади ва йилига 8 млрд сўмлик маҳсулот ишлаб чиқарилади.\n«Ваъдани кўп беришди, лекин ер беришмади» — сермаҳсул эчки зоти устида ишлаётган андижонлик чорвадор\n17:07 / 22.05.2020\nМарҳамат тумани ҳокими ишдан олинди\n20:08 / 21.05.2020


Фойда солиғидан аванс тўловларининг талаб этилиши қонунийми?\n28 Ноя 2019 1569\nСолиқ кодексининг 164 - моддасига асосан, корхоналар ҳар чоракнинг биринчи ойи 10- санасигача ушбу чоракда кутилаётган фойдаси ва тўлайдиган фойда солиғи тўғрисидаги маълумотномани рўйхатдан ўтган давлат солиқ инспекциясига тақдим этишлари керак.\nУшбу маълумотномага асосан солиқ базаси миқдори 44,7 млн.сўмдан юқори бўлган хўжалик субъектлари, тўлайдиган солиқ суммасининг 1/3 қисмини ҳар ойнинг 10-санасигача аванс тариқасида амалга ошириш мажбуриятига эга.\nБундай мажбурият бугунги кунда, республика бўйича 9241 тўловчиларда мавжуд.\nУшбу солиқ тўловчиларнинг 8671 таси ёки 94 фоизи мажбуриятларини қонунда белгиланган тарзда ўз муддатида бажариб келмоқда.\nШу билан бирга, 6 фоиз ёки 570 та солиқ тўловчилар 2019 йил йилнинг IV чораги учун фойда солиғи жорий тўлов маълумотномасида солиқ суммасини ўтган чоракларга нисбатан камайтириб кўрсатган ёки умуман кўрсатмаган.\nБу ўз навбатида, ишлаб чиқариш умуман тўхтатилди ёки товарлар реализация қилинмаяпти дегани. Аслида, таҳлилларга кўра, бундай ҳолатлар тасдиғини топмасдан, ушбу корхоналар ўз фаолиятини давом эттирмоқда, деб хабар қилади Давлат солиқ қўмитаси матбуот хизмати.\nМасалан, Андижон вилоятидаги “Водий гавхари” корхонаси (номи ўзгартирилган) жорий йилнинг II чорагида 170,2 млн.сўм фойда солиғи тўлаган бўлса, III чорак жорий тўловлари (аванс) учун 12,0 млн.сўм тўлаши тўғрисида маълумотнома берган ёки II чоракка нисбатан ўртача 158 млн.сўмга (170-12) кам кўрсатган.\nНатижада, III чорак учун камайтириб кўрсатилган жорий тўлов суммасининг 1/3 қисмига июль, август ва сентябрь ойлари учун 5,5 млн.сўм пеня ҳисобланган.\nТошкент шаҳридаги “Юксак қурилиш” корхонаси (номи ўзгартирилган) жорий йилнинг II чорагида 215 млн.сўм фойда солиғи тўлаган бўлса, III чорак жорий тўловлари (аванс) учун берган маълумотномасида тўланадиган солиқ суммасини ноль кўрсатган.\nНатижада, III чорак учун жорий тўлов амалга оширилмаганлиги ҳисобига корхонага нисбатан кечиктирилган кунлар учун 7,3 млн.сўм пеня ҳисобланди.\nШу каби корхоналарга солиқ органлари мурожаат қилса, “мен фолбинманми”, “нега келгусида оладиган фойдам учун солиқ тўлашим керак” каби асоссиз эътирозларни ҳам билдираётган ҳолатлар мавжуд.\nОртиқча ҳаражатларни олдини олишингиз учун IV чорак фойда солиғи жорий тўлов маълумотномасини аниқлаштирган ҳолда қайта кўриб чиқишингиз мақсадга мувофиқ бўлади.\nШу билан бирга, айрим солиқ органлари томонидан бюджетга муддати келмаган солиқ тўловлари асоссиз талаб қилинаётган бўлса, бундай талабни бажармаслигингизни сўраймиз, дейилади хабарда.


Жервиньо 18 млн евро эвазига Хитойнинг «Цзянсу Сайнти» жамоасига ўтади » Скачать музыку бесплатно новинки музыки 2016-2017\nЖервиньо 18 млн евро эвазига Хитойнинг «Цзянсу Сайнти» жамоасига ўтади\nКомментариев: 0 Просмотров: 211 Дата: 24-01-2016, 09:50 Хитойнинг «Цзянсу Сайнти» жамоаси «Рома» билан кот-д'ивуарлик ярим ҳимоячи Жервиньонинг трансфери борасида келишувга эришган. Mediaset Premium нашрининг ёзишича, 28 ёшли бу футболчи учун хитойликлар 15 млн евро тўлашади. Яна 3 млн евро эса бонуслар кўринишида берилади. Қайд этилишича, янги ҳафта бошида Жервиньо Хитойга ўзаро шартнома имзолаш учун йўл олади. Бундан олдинроқ, «Цзянсу Сайнти» унга йилига 8 млн евро маош бермоқчи экани ҳақида хабар берилганди. Қайд этиш керакки, охирги кунларда бу жамоа трансфер ҳуқуқи «Рома»га тегишли бўлган, ижара асосида Москванинг ЦСКА жамоасига қайтган бошқа бир африкалик ҳужумчи Сейду Думбия билан музокаралар ўтказаётгани ҳақида хабар берилганди.


АҚШда илк бор эркак жинсий олати трансплантация қилинди\nҚўшма Штатларда саратон касаллиги оқибатида жинсий олати кесиб ташланган эркакка пенис трансплантация қилинди.\nМассачуссетс штатида 8-9 май кунлари 15 соат давом этган жарроҳлик амалиёти натижасида эркаклик аломати тикланган 64 ёшли Томас Мэннинг бундай операцияни бошдан кечирган илк америкалик бўлди. АҚШда ўтказилган илк пенис трансплантациясида ўлган донордан олинган олат бошқа одамга тикиб қўйилди.\nThe New York Times газетаси Меннингнинг “аввалги ҳолатимга қайтмоқчиман”, деган сўзларидан иқтибос келтирмоқда.\nБу мураккаб жарроҳлик амалиётини ўтказган Массачуссетс Марказий Касалхонаси бош жарроҳи доктор Кёртис Цетруло бу ҳали яхши ўрганилмаган соҳа бўлишига қарамасдан, беморнинг тузалиб кетишига некбинлик билан қараётганини билдирди.\nАгар ҳаммаси режаланганидек кечса, беморнинг бир неча ҳафта ичида сия олиши ва бир неча ой ичида жинсий алоқа қилиш қобилияти тикланиши башорат қилинмоқда.\nДоктор Цетруло автоҳалокат оқибатида эркаклик аломатидан маҳрум бўлган яна бир беморга трансплантация жарроҳлиги ўтказилиши режалаштирилаётганини билдирди. “Унга мос донор топилиши биланоқ операция ўтказилади”, деди шифокор.\nЖонс Ҳопкинс Университети Тиббиёт факультетида ҳам Афғонистондаги урушда жароҳатланган аскарга пенис трансплантациясини амалга ошириш режаланаётгани айтилади The New York Times хабарида.\nДоктор Цетрулонинг айтишича, бундай жарроҳлик амалиёти 50 мингдан 75 минг долларгача туриши мумкин. Барча харажатларни тиббий муассасалар ўз зиммасига олган.\nШу пайтгача жинсий аъзо икки марта трансплантация қилинган. 2006 йилда Хитойда ўтказилган жарроҳлик муваффақиятсизлик билан якунланган эди. 2014 йил декабрида Жанубий Африкада ўтказилган операция муваффақиятли бўлган ва бемор кейинчалик ота бўлган эди.


Бухорода “Биз биргаликда енгамиз!” хайрия дастури бошланди | Ўзбекистон Халқ демократик партияси\n2020-08-05 13:08:45 1163\nХалқ депутатлари Бухоро вилоят кенгаши депутати, ЎзХДП гуруҳи аъзоси А.Фазилов аҳолига COVID-19 га қарши умумий курашда ёрдам бериш бўйича "Биз биргаликда енгамиз!" хайрия дастурини бошлади\nХайрия дастури доирасида Бухоро вилоятидаги шифохоналарга беморларни қутқариш учун зарур бўлган 5760 кг миқдоридаги суюқ кислород тақдим қилинди.\nҲозирги вақтда Бухоро НКИЗ заводи томонидан тезкор тартибда мавжуд воситалардан фойдаланган ҳолда инфекция юқишининг олдини олиш ва инсонлар ҳаётини сақлаб қолиш учун барча ишлар амалга оширилмоқда.\nИнсонлар ҳаётини сақлаб қолишнинг энг самарали усулларидан бири кислород таъминотини унга муҳтож беморларга тақдим этишдир. Суюқ кислороднинг барча талаблар ва стандартларга мувофиқлиги тўғрисида ижобий санитария-эпидемиологик хулосани олгандан сўнг, завод тарихида биринчи марта 5760 кг миқдорида суюқ кислородга тўлдириш амалиёти ўтказилди.\nМаълумот учун, кислород ишлаб чиқариш Бухоро НҚИЗ буғ-ҳаво-газ таъминоти цехининг (БҲГТ) азот-кислород стантцияси асосида амалга оширилади. Завод бундан кейин ҳам Бухоро вилояти тиббиёт муассасаларига суюқ кислородни етказиб беришга тайёр.\nБундан ташқари, ўз вақтида тиббий ёрдам кўрсатиш учун Бухоро НҚИЗ томонидан кислород генератор (кислород намлантиргич) лари, кардиомониторлар, пульсоксиметри, экспресс тестлар, кимёвий дори-дармон, ходимлар учун ҳимоя костюмлари сотиб олинди.\nЗавод ишчиларига тиббий ёрдам кўрсатиш мақсадида шартнома асосида юқори малакали мутахассис (шифокор)лар жалб қилинди.\nБухоро НҚИЗ ва "БухороCитиМед" хусусий клиникаси "Ўзбекнефтгаз" АЖ тизимига кирувчи "Муборак ГҚИЗ" МЧЖ ва "Газлинефтегазқазиболиш" МЧЖ ходимларига тиббий хизмат кўрсатиш тўғрисида шартнома имзоланди.\n– "Бухоро НҚИЗ да COVID-19 тарқалишига қарши курашишга қаратилган "Биз биргаликда енгамиз!" дастури амалга оширилмоқда. Дастур врачларни қўллаб-қувватлаш ва саноат корхонасидаги ишчиларни оммавий тестдан ўтказиш бўйича кенг кўламли лойиҳаларни ўз ичига олади”, – деб маълумот берди вилоят партия кенгаши раиси.\nДепутат бугунги синовли кунларда аҳолини қўллаб қувватлаш ва тиббий муассасаларга мақсадли ёрдам кўрсатишни давом эттириш энг муҳим вазифа эканлигини таъкидлади.


Бабанов жиноий иш ҳақида: Мендан иблис яратиш керак эмас\n4 ноябрь куни Бош прокуратура Жўқўрғу Кенеш депутати Омурбек Бабанов ва бошқа шахсларга нисбатан Жиноят Кодексининг “Конституциявий тузумни куч билан ағдариб ташлашга ошкора даъват қилиш” ва “миллий, ирқий ёки диний нафрат қўзғатиш” моддалари бўйича жиноий иш очди.\nИш Бабановнинг Ўш шаҳридаги “Амир Темур” микрорайонида 28 сентябрь куни сайловолди ташвиқоти вақтида қилган чиқиши билан боғлиқ.\nБунга жавобан депутат баёнот тарқатди. Унда таъкидланишича, «бугун биз ҳуқуқ-тартибот идоралари томонидан мутлақо сохта, сиёсий жиноий иш қўзғатилганинг гувоҳи бўлиб турибмиз». «Унда ҳамма нарса оқ ип билан тикилган, бу ҳаммамизга маълум», - дея баёнот берди Бабанов.\n«Ҳокимиятдагилар барча муаммоларнинг манбаи Бабанов эмаслигини тушуниб етишмаган. Улар мени сиёсий майдондан четлаштиришлари билан мамлакатдаги ҳаёт яхшиланмайди, муаммолар ҳал бўлмайди. Барча кулфатлар учун мени айблаш, иблислаштириш ва келишувга чорлаш керак эмас. Адолат қачонлардир қарор топади», - деди сиёсатчи.\n«Республика» партияси вакилларининг айтишича, Омурбек Бабанов айни дамда Россияда даволанмоқда. Бабановнинг қачон Россияга кетгани ва унинг Қирғизистонга қайтиш нияти бор ёки йўқлиги маълум қилинмади.\nЭслатиб ўтамиз, ҚР президентлиги сайловида Омурбек Бабанов ҳокимият партиясининг номзоди Сооронбай Жээнбековнинг асосий рақиби эди.


Меркель Иванка Трамп отаси ўрнини эгаллашига муносабат билдирди » Ўзбекистон янгиликлари – Zamin.uz\n, 27 2020, 00:33\nМеркель Иванка Трамп отаси ўрнини эгаллашига муносабат билдирди\n09 июл, 15:21 4 670 Дунё\nГермания канцлери Ангела Меркель АҚШ президенти Доналд Трампнинг қизи Иванка «Катта йигирматалик» саммити маросимларидан бири вақтида отаси ўрнини эгаллаганига муносабат билдирди.\n«Иванка Трамп — АҚШ делегацияси аъзоси. У Оқ уйда ишлайди ва бир қатор ташаббусларга жавобгар ҳисобланади», — деган канцлер. У бундай ҳолат бошқа делегацияларда ҳам кузатилиши мумкинлиги, бу тартибларга зид эмаслигини қўшимча қилган.\n8 июль куни Россиянинг G20’даги вакилларидан бири Светлана Лукаш ўз твиттерида Иванка Трамп саммит вақтида Африка, миграция ва соғлиқни сақлаш масалалари муҳокама қилинган учрашувда отаси ўрнини эгаллагани ҳақида ёзди. «Иванка Трампга ҳамроҳлик қилди ва у ўрнидан туриб кетганида, отасининг жойига ўтирди», — деб ёзганди Лукаш ўз твиттерида.\nИванка Трамп — президент Трампнинг чехословакиялик спортчи ва фотомодель Ивана Зельничкова билан никоҳидан туғилган тўнғич қизи ҳисобланади. Отаси давлат раҳбари лавозимига сайлангач, у жамоатчилик асосида унинг ёрдамчиси бўлиб ишламоқда. Бир қатор сиёсатчиларнинг фикрича, у отаси ва умуман, Оқ уй сиёсатига улкан таъсир ўтказиб келмоқда. Унинг турмуш ўртоғи Жаред Кушнер Трампнинг маслаҳатчиси лавозимида. Иванка ва Жаред президент маъмурияти аъзолари сифатида маош олишмайди.\nДональд Трампнинг ўзи ҳам бир неча бор қизи билан жуда фахрланишини айтиб ўтган. Кунларнинг бирида, агар Иванка унинг қизи бўлмаганида, қиз қайтага осонроқ ишлаган бўларди, деб ҳазиломуз оҳангда иқрор бўлган.\nАҚШлик адвокат Иванка Трамп оиласини судга берди 19 дек, 08:56


Жаҳон банки ажратган маблағлар қандай тақсимланади?\n31.05.2019 16:14 0 1440\nЎзбекистон Республикаси Мактабгача таълим вазирлиги 2019 – 2024 йилларда «Болаларнинг эрта ёшдан ривожланишига кўмаклашиш» лойиҳасини амалга оширади. Молиялаштириш учун Жаҳон банкининг 73,85 млн. АҚШ доллари миқдоридаги грант ва кредит маблағлари жалб қилинган.\nВазирлик ахборот хизматининг хабар беришича, «Болаларнинг эрта ёшдан ривожланишига кўмаклашиш» лойиҳаси кичик ёшдаги болаларга қараш ва ўқитиш хизматларига бўлган тенг ҳуқуқликни таъминлаш ҳамда мактабгача таълим сифатини оширишга қаратилган.\nЖаҳон банки томонидан ажратилган маблағлар қуйидаги тартибда тақсимланади:\nМактабгача таълим сифатини ошириш учун — 5,3 млн. АҚШ доллари\nЛойиҳанинг мазкур таркибий қисми доирасида мактабгача таълим сифатини ўлчаш бўйича иккита восита (MELE ва MODEL) мослаштирилади ва синовдан ўтказилади. Ушбу воситалар болаларнинг мактабга тайёрлигини баҳолаш ва ушбу ҳолатни яхшилашга ёрдам беради. Шунингдек, ажратилган маблағлар ҳисобидан 14 минг нафар педагоглар малакаси оширилади, 700 нафар мутахассислар эса МТМ ходимлари учун ўқув сессияларини ўтказувчи мураббийлар бўладилар.\nСифатли таълим муҳитини яхшилаш ва унинг оммабоплигини таъминлаш учун — 50,1 млн. АҚШ доллари\n2019 – 2024 йилларда республиканинг мактабгача таълим муассасалари ажратилган маблағлар ҳисобидан тегишли ускуналар, мебель ва ўқув-услубий материаллар билан таъминланади.\nШунингдек, лойиҳанинг мазкур таркибий қисми доирасида олис ва бориш қийин бўлган жойлардаги болаларнинг мактабгача таълим олиш муаммосини ҳал этиш имконини берувчи муқобил моделларни синовдан ўтказиш бошланади. Хусусан, мактабгача таълим мутахассилари МТМ мавжуд бўлмаган ҳудудларда яшовчи 3 – 6 ёшдаги болалар учун эрта ўқитиш дастури бўйича ўйин гуруҳларида ҳафтасига 3 марта 4 соатдан ўйин машғулотларини олиб борадилар. Дастурнинг бошланғич кўринишида ўқитиш ўйин тўпламларини харид қилиш, ажратилган хонани жиҳозлаш ва болалар учун тушликлар ташкил этиш назарда тутилган.\nОта-оналарга болага қараш ва ўқитиш кўникмаларини ўргатиш мақсадида хонадонларга ташриф буюриш дастурининг бошланғич лойиҳаси амалга оширилади. Педагог ва ҳамширалар 0 дан 3 ёшгача болалари бор оилаларга ойига икки марта ташриф буюрадилар, ота-оналар иштирокида муолажа ва машғулотлар ўтказадилар ҳамда уйда таълим олиш учун ўйин тўпламлари ва ривожлантирувчи материалларни қолдирадилар.\nХусусий сектор билан шерикчилик учун — 11,35 млн. АҚШ доллари\nЎзбекистон Марказий Осиёдаги мамлакатлар орасида ижтимоий облигациялар механизмини жорий этувчи биринчи давлат бўлади.\nБундай ёндашувда давлат-хусусий шерикчилик шартлари асосида ташкил этилган МТМларни молиялаштиришда эришилган ижтимоий натижаларга боғлиқ бўлади.\nТаълим сифатини ўлчаш тизимини ташкил этиш учун — 5,9 млн. АҚШ доллари\nТаълим сифатини ўлчаш тизимини ташкил этиш мактабгача ва умумий ўрта таълим соҳаларини қамраб олади. Умумий таълим мактабларидаги таълим даражаси ва сифатини мустақил баҳолаш қошидаги Иқтисодий ҳамкорлик ва ривожлантириш Ташкилоти томонидан ўтказилади. Буни амалга ошириш учун Халқ таълими вазирлиги ва Таълим сифатини назорат қилиш давлат инспекцияси томонидан Ўзбекистоннинг таълим соҳасидаги ютуқларни баҳолаш бўйича халқаро тадқиқотларда (PISA) иштирок этиши масаласи ишлаб чиқилди.\nЛойиҳани амалга ошириш харажатлари — 1,2 млн. АҚШ долларини ташкил этади.\nлойиҳа Жаҳон банки Мактабгача таълим вазирлиги